ΝΕΟ Setup ΕΝΥΔΡΕΙΟΥ- ΞΕΚΙΝΗΜΑ ΠΑΛΙ ΑΠΟ ΤΗΝ ΑΡΧΗ - Page 2 - Γενικά περί γλυκού νερού - Aquazone Portal\nΝΕΟ Setup ΕΝΥΔΡΕΙΟΥ- ΞΕΚΙΝΗΜΑ ΠΑΛΙ ΑΠΟ ΤΗΝ ΑΡΧΗ\nΑπό ioannadimitris, March 2, 2010 in Γενικά περί γλυκού νερού\nΌσο πάει γίνεται και καλύτερο, να το χαίρεσαι\nΣας ευχαριστούμε όλους για τα καλά σας λόγια !!! Προσπαθούμε να κάνουμε το καλύτερο !!!!\nΕρώτηση , αν και μπορεί να ακουστεί χαζή. Καθόλη την διάρκεια του στρωσίματος αλλαγή νερού να κάνω ???? Η καλύτερα η πρώτη αλλαγή να γίνει όταν θα μετρήσω 0 αμμωνία, 0 νιτρώδη και αναιβασμένα νιτρικά ????\nΕυχαριστούμε Κάθε μέρα προσπαθούμε να γινομάστε και καλύτεροι\nMarch 15, 2010 (edited)\nΧωρις ψαρια δεν χρειαζεται αλλαγη, εκτος κι αν θολωσει πολυ το νερο (bacteria bloom) απο πολυ αμμωνια και συνεπως εξαρση βακτηριων νιτροποιησης.\nΟταν θα εχει ολοκληρωθει ο κυκλος του αζωτου θα εχουν μηδενισει αμμωνια ΝΗ3 και νιτρωδη ΝΟ2 και θα ειναι ετοιμο για ψαρια, τοτε θα κανεις μεγαλη αλλαγη να πεσουν και τα ΝΟ3 σε ασφαλη επιπεδα κατω απο 25ppm (ιδανικα 5-10) και θα βαλεις αμεσως το πρωτο ψαρι (σταδιακα και τα υπολοιπα με τελευταια τα βυθοψαρα ή/και γαριδες) ετσι ωστε να ολοκληρωθει η εισαγωγη ολων τως ψαριων της συνθεσης σε οχι λιγοτερο απο τρεις μηνες.\nΑυτες ειναι κατα την αποψη μου οι ιδανικες συνθηκες στησιματος ενος ενυδρειου.\nΑν δεν θελεις να ρισκαρεις καθολου να μεταφερεις τυχων παθογονα απο αλλα ενυδρεια δικα σου ή ξενα (οπου τα ψαρια εκει εχουν αναπτυξει ανοσια, ενω στο καινουριο οχι) καλο ειναι να το αφησεις να στρωσει μονο του και να μη το μπολιασεις.\nΕτσι δεν θα μεταφερεις ουτε και σαλιγγαρια λαθρεπιβατες αν δεν τα θελεις (αυτα μεταφερονται φυσικα και με αλλους τροπους, πχ με φυτα, με κοινη αποχη, ακομα και βουτωντας το χερι σου στα ενυδρεια, μεταφερεις αυγα).\nΥΓ Εχω κανει μια δοκιμη και εχω καταφερει να μπολιασω φιλτρο χωρις να μεταφερω και σαλιγγαρια μαζι, αλλα ακομα δεν ειναι σιγουρο. Οταν σιγουρευτω θα πως πως το εκανα.\nΜαλλον ειμαι τυχερος (φτου φτου)\nΈγινε επεξεργασία March 15, 2010 - delta66\nΣήμερα έγινε και η ανβάθμιση στο φωτισμό ! Προστέθηκαν 2 T5 24w η κάθε μια με ανακλαστήρα. Οι λάμπες οι οποίες μπήκαν είναι οι dannerle T5 trocal special plant και το αποτέλεσμα είναι να έχουμε φτάσει στα 66w συνολικά. Τα καθαρά λίτρα του ενυδρείου υπολογίζονται 75-80 πέριπου , οπότε με την ανάκλαση θεωρώ πως έχουμε πλέον 0,9-1w ανα λίτρο αν το υπολογίζουμε σωστά. Για αρχή και για προσαρμογή στα νέα δεδομένα μειώσαμε την φωτοπερίοδο ως εξής :\n11 το πρωί - 18:00 το απόγευμα (Arcadia tropic lamp 18w)\n12 το μεσημέρι - 17:00 το απόγευμα (24W+24W Dannerle trocal special plant)\nΑυτό νομίζω φτιάχνει και μια ατμόσφαιρα ανατολής -δύσης.\nΚάθε εβδομάδα θα αυξάνετε και η φωτοπερίοδος ανα μισή ώρα ώστε να φτάσουμε στο επιθυμητό αποτέλεσμα 9-10 ώρες φωτοπερίοδο.\nΑύριο θα προστεθεί και το συστηματάκι diy co2, αρχικά με αερόπετρα και εν συνεχεία με σκάλιτσα όπως μου υποδείξατε.\nΤο αποτέλεσμα με το νέο φωτισμό είναι αυτό :\nαν βαζεις το εξελ δεν χρειαζεται να βαλεις κατι αλλο που να σου δινει διοξειδιο.....\nΤο excel το ξεκίνησα σήμερα, αλλά δεν ξέρω πια είναι η καλύτερη λύση. Το diy co2 ή το excel ??? Τώρα που αυξήθηκε ο φωτισμός , θα χρειαστεί να αυξηθεί και η δόση του excel ?? Το γενικό αποτέλεσμα πως το βλέπεις ?\nγια τα λιτρα σου θα εβαζα μονο εξελ και τιποτε αλλο.\nβρες την συνιστωμενη ποσοτητα και διαιρεσε την δια του 6(μερες).την εβδομη δεν βαζεις καθως υποτιθεται πως κανεις αλλαγη νερου.\n****εαν εχεις κερατοφυλλο να ξερεις πως θα την ''ακουσει'' καθως δεν το γουσταρει το εξελ.\nΈγινε επεξεργασία March 15, 2010 - klaz\nΈχω κερατόφυλλο. Μικρό το κακό αλλά είναι κρίμα να διαλυθεί\nμπρος στα καλλη.....\nΈχει γίνει καταπληκτικό. κάθε μέρα και καλύτερα. Πολύ καλή δουλειά.\nΕγω προτιμω diy CO2.\nΕιναι πολυ πιο οικονομικο και πιο αποδοτικο (ΙΜΟ).\nΑρχίσαν όπως ήταν αναμενόμενο βέβαια , οι άλγες. Τριχωειδής ,πρασινη και καφε(πάνω στα φύλλα της ανούμπια και των εχινόδορων) , και σαν τουφες πανω στις άκρες των φύλλων(κυρίως στο κερατόφυλλο). Κάνω κάτι ??? ή θα κάνουν το κύκλο τους και θα φύγουν ???\nΑυξησες το φως πρεπει να αυξησεις και τα αλλα δυο (διοξειδιο και λιπασματα)\nΦυσικα μη ξεχνας το βασικο, να υπαρχουν φυτα, που θα εκμεταλλευτουν αυτα τα τρια.\nΕτσι κι αλλιως μια αλλαγη σε φως (ακομα και τα αλλα δυο να ρυμιζες αμεσως) θα εφερνε μια αυξηση της αλγης αφου τα φυτα θελουν λιγο καιρο να προσαρμοστουν στις νεες συνθηκες.\nΟι αλγες αντιθετα τις εκμεταλευονται αμεσως.\nΑναμενόμενο και το περίμενα φυσικά. Απλά δεν ξέρω αν πρέπει να κάνω κάτι άλλο πέρα από το co2 και τα λιπάσματα. Αν και θέλω να πιστεύω πως θα κάνουν τον κύκλο τους και θα φύγουν. Όλα είναι θέμα ομαλής προσαρμογής.\nΤο πρόβλημα της άλγης άρχισε και εξαλείφετε μόνο του, σε σημείο να έχει σχεδόν εξαφανιστεί όλη. Βέβαια στο γεγονός βοήθησε ότι καθάρισα όλα τα σάπια φύλλα από το ενυδρείο, και κλάδεψα και ότι χρειαζότανε. Τα φυτά που δεν χρειάζονταν πολύ φως μεταφέρθηκαν δεξιά όπου είναι πιο σκοτεινά. Πχ anubias.\nΜπήκε σε λειτουργία το diy co2, όπου κατασκευάστηκε με πλήρη επιτυχία, σύμφωνα με τις οδηγίες σας και με την σκαλίτσα της Hagen. Από την ώρα που το τοποθέτησα , μετά από 1 ώρα βγήκε η πρώτη φυσσαλίδα, και από σήμερα το πρωί παρατήρησα οτι βγάζει 1 φυσαλίδα το δευτερόλεπτο.\nΣύντομα θα αναίβουνε καινούριες φώτο\nΌπως υποσχέθηκα πιο πάνω σας παραθέτω τις νέες φώτο.\nΤα σχόλια δικά σας, και δεκτά όλα\nΠολύ όμορφο έγινε το ενυδρείο, να το χαίρεστε.\nΠολυ χαιρομαι για σενα.\nΥΓ κατεβασε 2-3 δαχτυλα τη σταθμη στο μπουκαλι CO2 για σιγουρια.


EL - Πως το σχίσμα μεταξύ Ρωσικής Εκκλησίας και Οικουμενικού Πατριαρχείου εμποδίζει τους Ρώσους να επισκεφθούν το Άγιο Όρος;\nΠως το σχίσμα μεταξύ Ρωσικής Εκκλησίας και Οικουμενικού Πατριαρχείου εμποδίζει τους Ρώσους να επισκεφθούν το Άγιο Όρος;\nΛόγω των ενεργειών του Οικουμενικού Πατριαρχείου και της ακοινωνησίας μεταξύ της Ρωσικής Ορθόδοξης Εκκλησίας και του Φαναρίου, οι προσκυνητές που ήθελαν να επισκεφθούν τον Άθω είχαν προβλήματα με την έκδοση βίζας, αλλά αυτό δεν θα επηρεάσει τα σχέδια του Ιδρύματος «Άγιος Ανδρέας, ο Πρωτόκλητος», δήλωσε στο RIA Novosti ο εκπρόσωπός του στην Ελλάδα, Σεργκέι Γκολόβιν.\nΣύμφωνα με τον ίδιο, υπήρχαν προβλήματα και με τους προσκυνητές που ήδη ταξίδευαν στον Άθω. «Το πρόβλημα υπάρχει ήδη και δεν είναι καν εκκλησιαστικό. Το Υπουργείο Εξωτερικών της Ελλάδας δεν χορηγεί βίζα όχι μόνο στους ιερείς της Ρωσικής Ορθόδοξης Εκκλησίας, αλλά και στους προσκυνητές του Άθω. Για να μεταβούν στον Άθω, οι προσκυνητές έπρεπε να υποβάλουν αίτηση για έκδοση ιταλικής βίζας — οι Καθολικοί παρείχαν θεωρήσεις», δήλωσε ο εκπρόσωπος του Ιδρύματος.\nΥπενθύμισε δε ότι οι προσκυνητές στην Εκκλησία τους, πρέπει να λάβουν μια ευλογία για να επισκεφθούν το Άγιο Όρος. «Λόγω της κατάρρευσης των σχέσεων με τον Πατριάρχη Βαρθολομαίο και λόγω του γεγονότος ότι ο Άθως είναι Επαρχία του, η Ρωσική Ορθόδοξη Εκκλησία μπορεί να μη δώσει ευλογία επίσκεψης στο Άγιο Όρος. Κάθε προσκυνητής πρέπει να ζητήσει ευλογίες από τον πνευματικό του πατέρα», εξήγησε ο Γκολόβιν.\nΠρος το παρόν, δεν υπάρχουν προβλήματα με τις επισκέψεις ρώσων προσκυνητών στον Άθω, αλλά η πραγματική εικόνα θα είναι πιο ξεκάθαρη σε μία ή δύο εβδομάδες, δήλωσε ο Γιώργος Ακριτίδης, αντιπρόεδρος της εταιρείας Ambotis Holidays, που ασχολείται με τον προσκυνηματικό τουρισμό.\n«Προχθές, δύο ομάδες προσκυνητών έφτασαν στην Κύπρο και τη Θεσσαλονίκη, από όπου θα πάνε στον Άθω. Περιμένουμε την επιβεβαίωση για δύο ή τρεις ακόμα ομάδες για τον Νοέμβριο και τον Δεκέμβριο», δήλωσε ο κ. Ακριτίδης. Σημείωσε, τέλος, ότι τα γκρουπ που έφτασαν τώρα, είχαν λάβει επιβεβαίωση πριν από δύο μήνες.\nPrevΠροηγούμενο ΆρθροΒΙΝΤΕΟ: Αεροψεκασμοί στη Φλόριντα λίγο πριν το «χτύπημα» του τυφώνα Μάικλ\nΕπόμενο ΆρθροΘαυμάστε τη νέα Porsche Panamera GTSNext


Οι στιγμές #blondeStories vol.3 - Mairigram\nby Mairigram - 16.9.18\nΤον τελευταίο καιρό σκέφτομαι ότι οι στιγμές που ζω, κρύβουν περισσότερη ουσία από εκείνες που πέρασαν! Κάτι η απώλεια του Παύλου και το "όσο πάει" που έλεγε και με εκνεύριζε, κάτι οι άνθρωποι που με περιτριγυρίζουν και τους περιτριγυρίζω (φίλοι, οικογένεια, συνάδελφοι, σχέση), κάτι εγώ που πλέον βλέπω τα πράγματα από άλλη οπτική... δεν αφήνω τίποτα για αύριο και καμιά στιγμή να πάει χαμένη.\nΣε θέλω (δεν θα πάψω να στο λέω μέχρι να μου πεις φτάνει!) τόσο πολύ που κάθε δευτερόλεπτο που περνάω μαζί σου μοιάζει αλλιώς και αλλιώτικο... Γιατί όσο χρόνο και να περνάμε μαζί, πάντα θα μου φαίνεται λίγος. Πάντα θα θέλω κι άλλο, πάντα θα θέλω περισσότερο. Και όταν είμαι μακριά σου, περιμένω τη στιγμή εκείνη... που θα με αγκαλιάσεις και θα με φιλήσεις· τότε ό,τι κι αν έχω, ως δια μαγείας, θα μου περάσει.\nΈχουμε χρόνο μπροστά μας ή άσε τις στιγμές για αύριο...\nΤο αύριο είναι σε λίγο, σε μια επόμενη άγνωστη στιγμή· σε ένα φιλί, μια αγκαλιά, ένα δάκρυ, έναν τσακωμό, μία βόλτα, ένα ωραίο φαγητό, ακόμα και στο τίποτα... που δεν ξέρεις καν αν θα τη ζήσεις. Το αύριο είναι τώρα!


Μade in Greece με φαντασία! Νεαρός Κρητικός έφτιαξε ένα μηχανάκι που κινείται με καύσιμο την ρακή - Made in Greece\nΈνας Κρητικός όνομα και πράμα με αστείρευτη φαντασία και πολύ διάθεση έκανε αυτό που κανείς δεν θα μπορούσε να σκεφτεί: έφτιαξε ένα μηχανάκι που κινείται «καίγοντας»… τσικουδιά!\nΟ κ. Ηλιάδης διακρίθηκε στο τοπικό CityLab στο Ηράκλειο, στο πλαίσιο του μεγάλου μαραθωνίου της ΚΕΔΕ που έχει στόχο να συγκεντρώσει προτάσεις επίλυσης αστικών προβλημάτων μέσω των νέων τεχνολογιών.\nΟ νεαρός Ηρακλειώτης κέρδισε τις εντυπώσεις με την πρωτότυπη ευρεσιτεχνία που παρουσίασε, τονίζοντας στη διάρκεια της παρουσίασής του πως στόχος του ήταν να προτείνει κάτι που θα μπορούσε να φέρει λύση σε προβλήματα των αστικών κέντρων.\nΕκτός απροόπτου ο Ηρακλειώτης θα είναι μέσα σε αυτούς που θα μετέχουν στον πανελλήνιο διαγωνισμό του Ιδρύματος «Σταύρος Νιάρχος».\nMade in GreeceΚρητικόςμηχανάκιμηχανάκι που καίει τσικουδιάτσικουδιά


οι σύνδεσμοι του: Μετά τις εκλογές: Σκληρά αντιλαϊκά μέτρα\nΜετά τις εκλογές: Σκληρά αντιλαϊκά μέτρα\nΜοιάζει με κακόγουστη φάρσα. Ο Καραμανλής προκήρυξε εκλογές για τις 4 Οκτώβρη ζητώντας «νωπή εντολή», για να εφαρμόσει την πιο σκληρή αντιλαϊκή πολιτική! Υπόσχεται μαύρες μέρες στους εργαζόμενους. Και οικονομικά και σε επίπεδο πολιτικών και συνδικαλιστικών δικαιωμάτων, ελευθεριών, στο ασφαλιστικό, στην υγεία, στη φορολογία. Τη στιγμή που ο λαός είναι στα όρια της εξαθλίωσης, στην ανεργία και στη φτώχεια, του προαναγγέλλει σειρά μέτρων για άλλα δυο χρόνια –μόνο;- τάχα για να «βγει η χώρα απ’ την κρίση»!\nΘα αναρωτιέται κάποιος πώς είναι δυνατό να ζητάει την ψήφο του λαού για να τον στεγνώσει οικονομικά, να πάρει μέτρα ενάντιά του σε όλα τα επίπεδα και ταυτόχρονα να είναι και στα καλά του. Και παράλληλα μπαίνει και άλλο ερώτημα, αν αυτή η αντιλαϊκή πολιτική θα εφαρμοστεί μόνο αν βγει η ΝΔ ή αν αφορά συνολικά τις επιλογές του συστήματος (δηλαδή και ΝΔ και ΠΑΣΟΚ).\nΔεν «αυτοκτονεί» ο Καραμανλής, όπως εμφανίζεται απ’ τον αστικό Τύπο. Και οι επιλογές του δεν είναι μόνο δικές του, αλλά επιλογές του συστήματος. Το λεγόμενο «πακέτο μέτρων» του Οκτώβρη, που ο Παπαθανασίου είχε εξαγγείλει από καιρό, αναγκάζει τον Καραμανλή να κάνει εκλογές πρώτα, γιατί μετά τα μέτρα τα πράγματα θα ήταν πιο δύσκολα γι’ αυτόν και την παράταξή του. Οχι ότι τώρα δεν είναι…\nΤα προβλήματα που ανάγκασαν τον Καραμανλή να προκηρύξει εκλογές αφορούν το σύστημα, την άρχουσα τάξη, τους πολιτικούς της εκφραστές συνολικά. Και είναι γνωστά αυτά τα προβλήματα. Και έχουν να κάνουν τόσο με τις διεθνείς εξελίξεις και τις επιπτώσεις τους στη χώρα μας και τις πιέσεις που δέχεται η αστική τάξη στο πολιτικό και οικονομικό πεδίο όσο και με το πώς αυτά αντανακλώνται στο εσωτερικό απ’ τη μια. Και, από την άλλη, οι αντιθέσεις στο πλαίσιο της άρχουσας τάξης και το πώς αυτή θα διαχειριστεί την όλη κατάσταση τόσο σε σχέση με τις πιέσεις όσο και σε σχέση με τον λαϊκό παράγοντα και τις αντιδράσεις των εργαζόμενων, που είναι οι άμεσοι δέκτες των μέτρων που δρομολογούνται.\nΠιο συγκεκριμένα. Ο ανταγωνισμός των ιμπεριαλιστών για τον έλεγχο περιοχών του πλανήτη, των αγορών, των πηγών πρώτων υλών και της διάθεσής τους οξύνεται παραπέρα. Η παγκόσμια κρίση του καπιταλισμού, αποτέλεσμα της ληστείας της εργατικής τάξης από το κεφάλαιο και των λαών απ’ τις ιμπεριαλιστικές χώρες, ούτε ξεπεράστηκε ούτε φαίνεται πως θα ξεπεραστεί στο κοντινό μέλλον. Ο ανταγωνισμός των ιμπεριαλιστών τροφοδοτεί την κρίση, που με τη σειρά της οξύνει τον ανταγωνισμό. Ο κάθε ιμπεριαλισμός ενεργεί μόνος του και ενάντια σε όλους τους υπόλοιπους. Κατανοητό ότι δεν υπάρχει κανένα «σχέδιο», ο καθένας ενεργεί μόνος του και για τα δικά του συμφέροντα. Και αυτό όχι μόνο σε πολιτικοστρατηγικό επίπεδο αλλά και στο οικονομικό ζήτημα. Ολα, λοιπόν, παραπέμπουν στο κεντρικό πολιτικό επίπεδο, όπου θα δοθούν και οι λύσεις και βέβαια καθόλου «ομαλά». Πέρα απ’ τις ιμπεριαλιστικές χώρες πρώτης ή δεύτερης γραμμής, και άλλες χώρες διεκδικούν το δικό τους ρόλο η καθεμία, μπαίνουν στο παιχνίδι αναδιανομής θέσεων και ρόλων.\nΕίναι φανερό ότι όλα αυτά απαιτούν αποφάσεις για κάθε χώρα, για κάθε αστική τάξη ως προς το πώς θα πορευτούν. Και βέβαια τα δεδομένα είναι διαφορετικά για τις ιμπεριαλιστικές χώρες, για χώρες που διεκδικούν ρόλο, για χώρες αδύναμες και εξαρτημένες. Ιδιαίτερα γι’ αυτές τις τελευταίες οι αποφάσεις είναι πολύ δύσκολες. Πολλές φορές άγονται και φέρονται στη δίνη των ιμπεριαλιστικών συγκρούσεων, αλλά και το ζήτημα της κρίσης του καπιταλισμού διαφορετικά «ακουμπά» αυτές τις χώρες, σε σχέση με τις ισχυρότερες, όπως είναι φυσικό.\nΗ αστική τάξη της χώρας μας, εξαρτημένη ως το μεδούλι, είχε και έχει ελάχιστα περιθώρια να χαράξει δική της πολιτική, πορεύτηκε και πορεύεται κατά βάση όπως κανοναρχούν τα ιμπεριαλιστικά αφεντικά της. Οταν, όμως, η σύγκρουση των ιμπεριαλιστών αγριεύει, τα πράγματα γίνονται αφόρητα δύσκολα. Και στην περιοχή μας η σύγκρουση αυτή είναι πάνω από φανερή, απ’ τη Μ. Ανατολή ως τα Βαλκάνια και μέχρι τον Καύκασο. Παράλληλα η κρίση σε μια χώρα χωρίς βιομηχανία, χωρίς παραγωγικό ιστό, που στο σύνολό της ήταν προβληματική από πριν, αποτελειώνει ένα μετά τον άλλο τους παραγωγικούς τομείς, γεωργία, κτηνοτροφία, αλιεία, βιοτεχνία, οικοδομή - και παίρνει η μπάλα και τον τουρισμό και τη ναυτιλία. Τα μέτρα που πήρε η κυβέρνηση για την αντιμετώπιση της κρίσης; Χρύσωσε τις τράπεζες, που θησαυρίζουν μέσα στην κρίση, και φόρτωσε όλα τα δεινά στις πλάτες των εργαζόμενων. Ξανά και ξανά. Και ξανά. Κι όμως, όχι μόνο δεν αντιμετωπίζεται η κρίση, ίσα ίσα με τέτοια μέτρα βαθαίνει.\nΟι ιμπεριαλιστές απαιτούν πλήρη ευθυγράμμιση, ιδιαίτερα οι Αμερικάνοι, πράγμα καθόλου εύκολο, όταν υπάρχει διπλή εξάρτηση (ΗΠΑ, ΕΕ). Ανοιχτά τα ζητήματα στην Κύπρο, στο Αιγαίο, στη Θράκη, σε σχέση με την ΠΓΔΜ κ.λπ. Οι Αμερικάνοι απαιτούν μεγαλύτερη συμμετοχή της χώρας στα πολεμικά τους μέτωπα. Ανοιχτά τα ζητήματα με τους αγωγούς πετρελαίου και φυσικού αερίου, όπου οι Αμερικάνοι μιλούν σκληρά και έξω απ’ τα δόντια. Οι ευρωπαίοι ιμπεριαλιστές έχουν τις δικές τους προτεραιότητες, που πολλές φορές δεν συμπίπτουν με αυτές των ΗΠΑ, όπως είναι φυσικό.\nΣτην οικονομία, ο ένας μετά τον άλλο απαιτούν πολύ πιο σκληρά μέτρα ενάντια στο δοκιμαζόμενο εργαζόμενο λαό. Κατά σειρά ο Αλμούνια, ο Μπαρόζο, ο ΟΑΣΑ, το ΔΝΤ και άντε ξανά ο Αλμούνια κ.λπ. «Κόψτε μισθούς, συντάξεις» Κόψτε! Κόψτε! Και το έλλειμμα αυξάνεται αντί να μειώνεται… Την ίδια στιγμή που οι μεγαλοαστοί φουσκώνουν τους λογαριασμούς τους…\nΑπ’ ό,τι φαίνεται «βιάζονται» κιόλας. Εδώ και τώρα! «Δώστε μας νέα εντολή να σας τσακίσουμε»! Στη ΔΕΘ ο Καραμανλής ήταν, θα λέγαμε, «κυνικός» και ωμός. Και το ΠΑΣΟΚ; Τα παπαγαλάκια του συστήματος ρωτάνε με «αγωνία»: «Εσείς τι θα κάνετε συγκεκριμένα;» Λες και το ΠΑΣΟΚ δεν το γνωρίζει ο λαός… Αν, λοιπόν, προσπεράσουμε την «πράσινη ανάπτυξη»(!) πάνω στα «πράσινα άλογα» του Γ. Παπανδρέου, η πολιτική της άρχουσας τάξης και οι επιλογές της είναι που καθορίζουν. Και τις αναφέραμε προηγούμενα. Ο αρχηγός του ΠΑΣΟΚ λέει πολλά «χαριτωμένα», αλλά στα ζητήματα που «καίνε» μιλάνε ο Πάγκαλος, ο Χρυσοχοϊδης, η Διαμαντοπούλου: Για την οικονομία, ο Γ.Π. φλυαρεί, ο Χρυσοχοϊδης «γνωρίζει καλά την πραγματικότητα». Για τους μετανάστες τα λέει ο Πάγκαλος (όπως και πολλά άλλα…), για το άσυλο και την παιδεία τα λέει η Διαμαντοπούλου. Το ΠΑΣΟΚ πάει όλο και πιο δεξιά, όλο και πιο δεξιά…\nΔεν υπάρχει δίλημμα για τον εργαζόμενο λαό! Το ποιος θα πάρει τα μέτρα ενάντιά του, οι γαλάζιοι ή οι πράσινοι, δεν έχει καμιά σημασία, σημασία έχει η τραγική κατάσταση στην οποία βρίσκεται και η χειρότερη που τον περιμένει. Και το έδειξε πολλές φορές τα τελευταία χρόνια ότι δεν τρέφει καμιά αυταπάτη για την πολιτική των κομμάτων του συστήματος. Πρόσφατο παράδειγμα οι ευρωεκλογές. Το έδειξε με τους αγώνες του κύρια. Πρόσφατος είναι ο Δεκέμβρης με τον πανελλαδικό ξεσηκωμό της νεολαίας, σχετικά πρόσφατες οι κινητοποιήσεις για το άρθρο 16 και το νόμο πλαίσιο των φοιτητών-σπουδαστών, οι κινητοποιήσεις για το ασφαλιστικό, μαζικές και παρατεταμένες, στη ΔΕΗ, τους ΟΤΑ, τους λιμενεργάτες. Με δυσμενείς συσχετισμούς, με μια Αριστερά -η «επίσημη» κύρια- για κλάματα και εχθρική στους μαζικούς αγώνες, ο λαός μας έδειξε ότι αντιστέκεται.\nΑυτό θα κάνει και μετά τις εκλογές! Η αντίσταση στην επίθεση του συστήματος, μαζικά, χωρίς διαχωρισμούς και μικροκομματικές λογικές είναι μονόδρομος. Και αυτός ο λαός όχι μόνο καταλαβαίνει αλλά και παλεύει…


Kingbet Γιουβέντους - Μάντσεστερ Γιουνάιτεντ: Οι ενδεκάδες | kingbet.net\nΓιουβέντους - Μάντσεστερ Γιουνάιτεντ: Οι ενδεκάδες\nΟι επίσημες ενδεκάδες του αγώνα Γιουβέντους - Μάντσεστερ Γιουνάιτεντ.\nΤο μεγάλο ερωτηματικό ήταν στη Μάντσεστερ Γιουνάιτεντ, με την απουσία του Λουκάκου και πώς θα παρατάξει την ομάδα ο Ζοσέ Μουρίνιο. Λίνγκαρντ, Σάντσες, Μαρσιάλ η τριάδα της επίθεσης, Ερέρα αντί Μάτα στο κέντρο.\nΣυνηθισμένη ενδεκάδα από πλευράς Αλέγκρι, βοήθησε και το γεγονός ότι δεν ταλαιπωρείται από βασικές απουσίες.\nΓιουβέντους (4-3-3): Σέζνι – Ντε Σίλιο, Μπονούτσι, Κιελίνι, Αλεξ Σάντρο – Κεντίρα, Πιάνιτς, Μπεντανκούρ – Κουαδράδο, Ντιμπάλα, Ρονάλντο\nΜάντσεστερ Γιουνάιτεντ (4-3-3): Ντε Χέα – Γιανγκ, Σμόλινγκ, Λίντελοφ, Σο – Πογκμπά, Μάτιτς, Ερέρα – Λίνγκαρντ, Σάντσες, Μαρσιάλ


AMD Radeon RX 5500: Η νέα σειρά GPUs κόντρα με Nvidia GTX 1650 | NewsNowgr.com\nΗ AMD αποκάλυψε τη νέα σειρά Radeon RX 5500, τη δεύτερη γενιά GPUs κατασκευασμένων στην αρχιτεκτονική 7nm RDNA που σε γενικές γραμμές έρχεται να ανταγωνιστεί την Nvidia GTX 1650 στη mid-range κατηγορία καρτών γραφικών για βέλτιστη απόδοση σε ανάλυση 1080p. Η νέα σειρά περιλαμβάνει δύο μοντέλα, την RX 5500 για desktops και την RX 5500M για laptops, κατ' αντιστοιχία στις Nvidia GTX 1650 και GTX 1650 Mobile.\nΗ εταιρεία κατάφερε να "χωρέσει" όλες τις σημαντικές λειτουργίες των ακριβότερων και ισχυρότερων εκδόσεων της σειράς AMD RX 5700, όπως Fidelity FX, Radeon anti-lag και υποστήριξη του προτύπου PCIe 4.0. Η mobile έκδοση έρχεται με 4GB μνήμη GDDR6 και απόδοση έως 4.6teraflops, ενώ η desktop έκδοση με έως 8GB μνήμη GDDR6 και απόδοση 5.2teraflops.\nΔεν αποκαλύφθηκαν οι τιμές τους, διότι η AMD δεν σκοπεύει να τις κυκλοφορήσει με κάποιο σχεδιασμό - αναφορά για την τεχνολογία τους. Αντ' αυτού, θα τις δούμε από διάφορους συνεργάτες της μέσα στο επόμενο τριμηνο και ήδη περιμένουμε τις πρώτες υλοποιήσεις σε συσκευές των HP, Lenovo και Acer.


Ανακοινώνεται ο Σοάρες (video) – inpaok.com\nΑνακοινώνεται ο Σοάρες (video)\nΓίνεται και επίσημα παίκτης του ΠΑΟΚ ο Πορτογάλος\nΟ ΠΑΟΚ είναι έτοιμος να ανακοινώσει και την δεύτερη χειμερινή του μεταγραφή.\nΟ Φιλίπε Σοάρες θα είναι ο δεύτερος παίκτης που αποκτά ο Δικέφαλος την μεταγραφική περίοδο του χειμώνα, μετά τον Ζόαν Σάστρε, ο οποίος έκανε ονειρικό ντεμπούτο στο Πανθεσσαλικό κόντρα στον ΝΠΣ Βόλος, σκοράροντας μάλιστα το τρίτο γκολ των Κυπελλούχων Ελλάδας.\nΟ Σοάρες ο οποίος ήρθε στη Θεσσαλονίκη προχθές (25/1) μετά την ταλαιπωρία που είχε στο «Ελευθέριος Βενιζέλος» και την παραμονή που είχε στην Αθήνα για μια νύχτα, εξαιτίας της κακοκαιρίας, πέρασε με επιτυχία όλες τις απαραίτητες εργομετρικές εξετάσεις.\nΟι άνθρωποι του PAOK TV δούλεψαν χθες (26/1) και το video της παρουσίασης του παίκτη το οποίο αναμένεται ξεχωριστό και η ΠΑΕ ΠΑΟΚ εκτός συγκλονιστικού απροόπτου θα ανακοινώσει και επίσημα την έναρξη της συνεργασίας των δύο πλευρών, μέχρι το καλοκαίρι του 2026, κατά την διάρκεια της σημερινής (27/1) ημέρας.\nΤο background του ΠΑΟΚ- Παναθηναϊκός!\n17/Μάιος/2022 14:17 Παναγιώτης Κυρικλίδης


Η πρωινή η�..." /> Η παγωνιά φέρνει προβλήματα στην Καβάλα\nΗ παγωνιά φέρνει προβλήματα στην Καβάλα\nΗ πρωινή ηλιοφάνεια στην πόλη και σε πολλά τμήματα του νομού Καβάλας δεν ήταν αρκετή να λειώσει το χιόνι που πάγωσε στους δρόμους που δεν καθαρίστηκαν εγκαίρως.\nΑκόμη και το μεσημέρι η θερμοκρασία στην πόλη της Καβάλας ήταν στους -1 βαθμούς κελσίου στην καλύτερη περίπτωση.\nΠεριφέρεια και οι Δήμοι του Νομού έκαναν ότι ήταν δυνατό (θα μπορούσαν και καλύτερα) αν και στο πρώτο δίωρο της χιονόπτωσης το πρωί του Σαββάτου έδειχνε ότι θα έχαναν τον έλεγχο.\nΤελικά τα κατάφεραν να κρατήσουν ανοιχτό το κυρίως οδικό δίκτυο, αν και υπάρχουν ακόμη οδικές αρτηρίες που η κυκλοφορία γίνεται μόνο με αντιολισθητικές αλυσίδες όπως στα ορεινά του νομού και στη Θάσο, αλλά και στην Εγνατία οδό στο ύψος μεταξύ Αγίου Ανδρέα και τούνελ, όπου η κατάσταση είναι οριακή με αποτέλεσμα χθες να ανοιγοκλείνει ο δρόμος για να καθαριστεί από τα μηχανήματα.\nΤοι ξημέρωμα του Σαββάτου είχαμε και το δίπλωμα μιας νταλίκας στην Εγνατία Οδό που προκάλεσε και αυτό το περιστατικό επιπρόσθετα προβλήματα.\nΚαι μπορεί η Τροχαία Καβάλας με τις ισχνές δυνάμεις που διαθέτει να είναι «στα όπλα», αλλά θα πρέπει και να αποφεύγονται οι άσκοπες μετακινήσεις καθώς ο παγετός θα είναι παγίδα αν τελικά μας έρθει και το νέο κύμα του χιονιά με την ονομασία «Τηλέμαχος».\nΘα πρέπει να υπενθυμίσουμε ότι το Υπεραστικό ΚΤΕΛ Καβάλας εκτελεί δρομολόγια όπου οι δρόμοι το επιτρέπουν τόσο μέσα στον νομό Καβάλας όσο και στις γραμμές Θεσσαλονίκης και Αθήνας, γι’ αυτό καλό είναι όσοι ταξιδεύουν να τηλεφωνούν για περεταίρω πληροφορίες.\nΤο Αστικό ΚΤΕΛ Καβάλα εκτελεί δρομολόγια όπου οι δρόμοι είναι ανοιχτοί μέσα στο πολεοδομικό συγκρότημα της Καβάλας και μάλιστα με πολύ προσοχή μια και υπάρχει η παγίδα του παγετού!\nΙσχυροί άνεμοι μέχρι και 9 μποφόρ έπνεαν χθες στο Βόρειο Αιγαίο αναγκάζοντας την ματαίωση των δρομολογίων των πλοίων της γραμμής Λαύριο – Καβάλα – Νησιά Βορείου Αιγαίου.\nΤελικά μετά το μεσημέρι με ανακοίνωση τονίστηκε ότι κανονικά θα εκτελούνται τα δρομολόγια των πλοίων μετά την άρση απαγορευτικού απόπλου που βρισκόταν σε ισχύ εξαιτίας των θυελλωδών ανέμων που έπνεαν στο Αιγαίο.\nΈτσι το Ε/Γ-Ο/Γ Ε. ΠΗΓΑΣΟΣ χθες έφτασε στην Καβάλα στις 11:30, ενώ το Ε/Γ-Ο/Γ N. ΜΥΚΟΝΟΣ είχε αναχώρηση χθες στις 04:00, για Λήμνο.\nΚλειστές παρέμειναν και οι γραμμές Καβάλα-Πρίνου Θάσου και Αλεξανδρούπολη-Σαμοθράκη.\nΟι επιβάτες που πρόκειται να ταξιδέψουν και τις επόμενες ημέρες, καλό είναι πριν την αναχώρησή τους, να επικοινωνούν με τα κατά τόπους λιμεναρχεία.


Επίσκεψη του προέδρου της ΚΕΔΕ στο Κέντρο Υγείας Ραφήνας-Πικερμίου - ΤΑ ΝΕΑ\ntanea.gr > Ελλάδα > Επίσκεψη του προέδρου της ΚΕΔΕ στο Κέντρο Υγείας Ραφήνας-Πικερμίου\nΕπίσκεψη του προέδρου της ΚΕΔΕ στο Κέντρο Υγείας Ραφήνας-Πικερμίου\nΟ δήμαρχος Αμαρουσίου και πρόεδρος της ΚΕΔΕ Γιώργος Πατούλης\nTANEA Team 16 Μαΐου 2016 | 19:56\nΤη διασφάλιση της ομαλής λειτουργίας των Κέντρων Υγείας από το κράτος, ζήτησε ο πρόεδρος της ΚΕΔΕ και του ΙΣΑ Γιώργος Πατούλης επισκέφθηκε σήμερα το Κέντρο Υγείας Ραφήνας-Πικερμίου.\n«Καλούμε το κράτος να αντιληφθεί την τεράστια σημασία και συμβολή των Κέντρων Υγείας Πρωτοβάθμιας Φροντίδας στην προάσπιση της υγείας χιλιάδων πολιτών στους Δήμους και να αναλάβει τις ευθύνες του», τόνισε .\nΠρόκειται ωστόσο για ένα Κέντρο Πρωτοβάθμιας Υγειονομικής Φροντίδας, υψηλών προδιαγραφών, το οποίο λειτουργεί με υπερσύγχρονα μηχανήματα και στελεχώνεται από 26 ιατρούς όλων σχεδόν των ειδικοτήτων αλλά και έμπειρο νοσηλευτικό προσωπικό. Λειτουργεί καθημερινά από τις 8 το πρωί έως τις 3 το μεσημέρι και εξυπηρετεί 5.500 ασθενείς, μηνιαίως.\nΟ πληθυσμός που καλύπτει το Κέντρο όμως, ξεπερνά τις πεντακόσιες χιλιάδες κόσμου και περιλαμβάνει εκτός από την Ραφήνα και το Πικέρμι, περιοχές όπως το Γραμματικό μέχρι και την Παλλήνη.


Ο ένοικος, οι κριτικές του κοινού για την παράσταση - Θέατρο - αθηνόραμα\nΔράμα της Άννας Παντζέλη\nΕρμηνεύουν: Άν. Παντζέλη, Λ. Μαρκάκη. Σκην.: Γ. Μυρσιώτης. Κοστ.: Λ. Μηνά. Μουσ.: Χρ. Τσαπάρας.\n4,5 αστέρια / 156 κριτικές Eνσωμάτωση\nΝΙΚΟΣ ΛΥΜΠΕΡΟΠΟΥΛΟΣ πριν από 5 μήνες\n5 αστεράκΑ ΜΙΑ ΕΞΑΙΡΕΤΙΚΗ ΠΑΡΑΣΤΑΣΗ ΔΥΝΑΤΗ ΚΑΙ ΒΙΩΜΑΤΙΚΗ.ΜΕ ΝΟΗΜΑΤΑ ΚΑΙ ΑΛΗΘΕΙΕΣ ΠΟΥ ΔΕΝ ΠΑΡΑΔΕΧΟΜΑΣΤΕ ΠΟΛΛΕΣ ΦΟΡΕΣ.ΜΑΣ ΑΦΟΡΑ ΣΑΝ ΚΑΘΡΕΦΤΗΣ.ΜΠΡΑΒΟ ΚΑΙ ΣΤΙΣ 2 ΕΞΑΙΡΕΤΙΚΕΣ(ΜΕ ΟΛΗ ΤΗ ΣΗΜΑΣΙΑ ΤΗΣ ΛΕΞΗΣ) ΚΥΡΙΕΣ, ΤΗΝ ΚΥΡΙΑ ΠΑΝΤΖΕΛΗ ΚΑΙ ΤΗΝ ΚΥΡΙΑ ΜΑΡΚΑΚΗ ΓΙΑΤΙ ΤΟΣΑ ΧΡΟΝΙΑ ΕΠΙΜΕΝΟΥΝ ΠΟΙΟΤΙΚΑ ΚΑΙ ΜΑΣ ΧΑΡΙΖΟΥΝ ΣΥΓΚΙΝΗΤΙΚΕΣ ΕΡΜΗΝΕΙΕΣ.ΔΥΟ ΥΠΕΡΟΧΕΣ ΓΛΥΚΥΤΑΤΕΣ ΠΑΡΟΥΣΙΕΣ(ΣΑΝ ΤΟ ΓΛΥΚΟ ΠΟΥ ΜΑΣ ΠΡΟΣΕΦΕΡΑΝ ΜΕΤΑ!)ΠΟΥ ΕΠΙΚΟΙΝΩΝΟΥΝ ΜΕ ΤΟ ΚΟΙΝΟ ΚΑΙ ΕΧΟΥΝ ΔΙΑΚΡΙΤΙΚΗ ΚΑΙ ΟΥΣΙΑΣΤΙΚΗ ΠΟΡΕΙΑ ΣΤΑ ΘΕΑΤΡΙΚΑ ΜΑΣ ΠΡΑΓΜΑΤΑ.ΝΑ ΕΙΣΤΕ ΠΑΝΤΑ ΚΑΛΑ.\nΕύη πριν από 5 μήνες\n4 αστεράκΑ Προσδοκίες, μοναξιά, ο χρόνος που φεύγει, αδελφικη αγάπη...σε κάνει να πονάς για όσα εχεις χάσει, σε κανει να θες να μην χασεις αλλο χρονο..Πολύ καλες ερμηνείες και απο τις δυο κυρίες. Ευχαριστούμε για το κέρασμα στο τέλος!\nΕλπινικη πριν από 5 μήνες\n4 αστεράκΑ Πόσες αλήθειες υποθεικαν στην παράσταση με φοβερές ερμηνείες.Ευχαριστουμε και για το κέρασμα.\nΣτάμος πριν από 5 μήνες\n4,5 αστεράκΑ Οι κυρίες Παντζέλη και Μαρκάκη απέδωσαν, κατά τη γνώμη μου, με αμεσότητα τη μεταξύ τους θεατρική σχέση ως αδελφές. Μια σχέση που στηρίζονταν στην αναπόληση των βιωμάτων τους μες στα χρόνια επικεντρωμένη κυρίως στην ευθραυστότητα των οικογενειακών σχέσεων. Ανομολόγητες εκμυστηρεύσεις, αντιπαλότητα, ωμές αλήθειες, αντιπαραθέσεις με λέξεις που καταρρακώνουν, αλλά μες στους διαλόγους υπήρχαν και συναισθήματα ευθυμίας και παιδικότητας που εναγωνίως πολλές φορές αναζητούμε οι μεγάλοι στη ζωή μήπως και καταφέρουμε να καμουφλάρουμε κάποιες "σκοτεινές" στιγμές της ζωής μας όταν λέξεις που ειπώθηκαν έφεραν μόνο οδύνη.\nΗθοποιοί με μεγάλη εμπειρία και οι δύο.\nΜετά την παράσταση, καθίσαμε με τον αδερφό μου και συγκρίναμε τη σχέση των δύο γυναικών με τη δική μας και βρήκαμε ομοιότητες...Οι άνθρωποι, στους δικούς μας ανθρώπους είμαστε πιο αμείλικτοι...\nΥ.Γ.: Πολύ μου άρεσε που στο τέλος της παράστασης επικοινωνήσατε με το κοινό. Άλλο ένα συν στα πολλά της παράστασης.\nΠολύ συμπαθητική, πολύ ευγενική η κα. Μαρκάκη που μιλήσαμε περισσότερο, όμως και η κα. Παντζέλη το ίδιο προσιτή!\nsofiats πριν από 5 μήνες\n3 αστεράκΑ Ωραίες ερμηνείες, δεν με άγγιξε\nΝτόρα Χειλαδακη πριν από 6 μήνες\n5 αστεράκΑ Μια εκπληκτική παράσταση τόσο διαχρονική, μα και τόσο σύγχρονη. Δημιουργεί στο θεατή έντονα συναισθήματα και παράλληλα φωτίζει τις πτυχές των συγγενικών και κάποιες φορές δύσκολων σχέσεων. Θα την έβλεπα και δεύτερη φορά. Μπράβο για τις υπέροχες ερμηνείες !!\n5 αστεράκΑ Φανταστική παράσταση με πάρα πολύ ωραίες ερμηνείες\nκαι ουσιαστικό νόημα !! Σε έναν πολύ όμορφο διαμορφωμένο χώρο που με συνεπήρε !! Ένα έργο που όλοι πρέπει να δούνε !!! Συνεχίστε αυτό που κάνετε με αγάπη γιατί αυτό βγαίνει προς τα έξω !!!\n4 αστεράκΑ Μία βαθιά συγκινητική ιστορία, η οποία παρότι ίσως να ταίριαζε σε μία λίγο παλαιότερη εποχή (πριν 20-30 χρόνια) έχει πολλά πράγματα να προσφέρει. Συγκλονιστικές οι ερμηνείες των δύο υπέροχων ηθοποιών, μοναδική η επαφή τους και η αλληλεπίδρασή τους με τους θεατές. Αν ψάξω πολύ, μπορώ να βρω και ένα αρνητικό, ότι στους διά τηλεφώνου διαλόγους η φωνή της κυρίας Παντζέλη ακούγεται διά υπολογιστή κάτι το οποίο μειώνει πρόσκαιρα τον ρεαλισμό του έργου.\nΤο συστήνω ανεπιφύλακτα, μία από τις παραστάσεις που με έχουν ακουμπήσει περισσότερο φέτος!\nΣυγχαρητήρια σε όλους τους συντελεστές,οι οποίοι εξ όσων γνωρίζω είναι πρώτα απ' όλα υπέροχοι άνθρωποι (και αυτό φαίνεται την ώρα της παράστασης αλλά και κατευθείαν με το πέρας της)!\nΓιώτα πριν από 7 μήνες\n5 αστεράκΑ Πολύ ωραίο κείμενο. Καταπληκτικες ερμηνείες.\nΓΕΡΑΣΙΜΟΣ πριν από 7 μήνες\n5 αστεράκΑ Η ζωή μας στην σκηνή, για όλους εμάς που είμαστε μονάχοι και όχι μόνο. Καταπληκτικές ερμηνείες από τις δυο ηθοποιούς,μπράβο σας!\nΣτεβη πριν από 8 μήνες\n3 αστεράκΑ Πολύ δυνατό κείμενο και πολύ καλές ερμηνείες από Παντζέλη και Μαρκάκη. Η σκηνογραφία ατμοσφαιρική. Γλυκό κέρασμα στο τέλος. Την συνιστώ!\nΧριστίνα Καζάζη πριν από 8 μήνες\n5 αστεράκΑ Εξαιρετικές ερμηνείες από τις δύο κυρίες, Άννα και Λίνα. Βαθιά ανθρώπινο και αληθινό.\n34 0 Spoiler alert\nΓιωτα πριν από 8 μήνες\n5 αστεράκΑ Πολύ δυνατές ερμηνείες χαρακτηριζουν το έργο σε όλη του την διάρκεια. Οι δύο ηθοποιοί μεταδίδουν ξεκάθαρα το συναίσθημα στους θεατές και η εναλλαγή του συναισθηματος στα πρόσωπα τους αποτυπώνεται ευδιάκριτα κορυφώνοντας το ενδιαφέρον. Μια παράσταση η οποία αναδύει αληθινες καθημερινές δυσκολίες στις διαπροσωπικες μας σχέσεις.\n4 αστεράκΑ "Αδελφική αγάπη".. ένας δεσμός αρκετά σύνθετος που ολοι βλέπουμε σε διάφορα είδη κινηματογράφου και θεάτρου. "Ο Ένοικος" καταφέρνει να κεντρίσει το ενδιαφέρον του θεατή αλλα και να τον εισάγει κατευθειαν στον κεντρικό πυρήνα του, απο τα πρωτα μόλις λεπτά , καθως βλέπει μια όμορφη ιστορια να ξετυλίγεται μπροστά στα ματια του χωρις κουραστικό και μονότονο διάλογο κατι το οποίο συχνά παρατηρείται σε παραστάσεις διαλόγου δύο ηθοποιών. Η ιστορία θέτει σοβαρούς στοχασμούς οπως το νοημα της ζωης και την ανιδιοτελή αγάπη. Συνήθως οταν υπαρχουν σοβαρα θέματα πρεπει να υπαρχει και μια πολυ καλη ερμηνεία απο την μεριά των ηθοποιών ωστε να μπορέσουν να ανταπεξέλθουν στις απαιτήσεις του ρολου , ετσι και οι δυο ηθοποιοι καταφερνουν με τις καταπληκτικές τους ερμηνείες να φτασουν αυτην την ιστορία στα ύψη . Όμορφος φωτισμός που ηταν οσο χρειάζεται για να κραταει το κλίμα της παραστασης ζεστο και φιλόξενο . Θα μπορουσα να πω οτι με ξένισε καπως το ηχητικό τηλεφώνημα με τον ενοικο, θα προτιμούσα να ηταν κανονικός διάλογος και οχι ηλεκτρονικός . Μια μικρη λεπτομέρεια που θα μπορούσε να γινει , θα ηταν αυτη στο τελος της παράστασης οταν ολα τα φώτα σβήνουν και μενει μονο το κερακι της τούρτας αναμενο , μαζι με αλλο ενα κερί απο πισω, να εσβηνε και το πισω κερι δίνοντας ολο το επίκεντρο του θεατη στην τουρτα με το κερακι. Μετα την ληξη της παράστασης οι γλυκύτατοι ηθοποιοί μας πρόσφεραν ένα κομμάτι αυτης της τούρτας , κατι το οποιο πιστευω μας εκανε χαρουμενους όλους\n37 0 Spoiler alert\nChristinee πριν από 8 μήνες\n4,5 αστεράκΑ Η παράσταση ήταν πολύ ενδιαφέρουσα. Η χημεία των δύο ηθοποιών ήταν αξιοσημείωτη και πολύ σημαντική για την αποτύπωση της αδελφικής σχέσης που έπρεπε να αποδώσουν. Η υπόθεση του έργου ήταν απλή δίνοντας έτσι την ευκαιρία στις ηθοποιούς να πλάσουν τον χαρακτήρα τους, όπως οι ίδιες τον φαντάζονταν. Ο χώρος ηταν φιλικός, η μουσική επένδυε υπέροχα τους διαλόγους, όπως επίσης και ο φωτισμός. Η έκπληξη στο τέλος με το κέρασμα τούρτας ήταν μια υπέροχη πινελιά! Αξίζει να την δείτε!!\nΚωνσταντίνος πριν από 8 μήνες\n5 αστεράκΑ Εξαιρετική παράσταση με δύο συγκλονιστίκες ερμηνείες\nΒασω πριν από 8 μήνες\n4 αστεράκΑ Εξαιρετικες οι ηθοποιοι.με συγκινησαν.ωραιο κειμενο.Μπραβο\n35 0 Spoiler alert\n2,5 αστεράκΑ Πολύ ωραίος χωρος. Το σενάριο βατό αλλά με κάποιο ενδιαφέρον. Οι ερμηνείες μετριες. Η τιμή του εισιτηρίου πολύ προσιτή. Η τούρτα που μας κερασανε στο τέλος φρεσκοτατη και πολύ νόστιμη.\nΆρης πριν από 8 μήνες\n0,5 αστεράκΑ Δεν αναγνωρίζω όσα γράφονται για τη συγκεκριμένη παράσταση... Ανύπαρκτη σκηνοθεσία, αδιάφορο σενάριο, σίγουρα όχι ύμνος, όπως η μία εκ των ηθοποιών μας το χαρακτήρισε, μετά το χειροκρότημα. Το χειρότερο δε είναι το γεγονός πως στοίβαξαν τον κόσμο σαν τα ποντίκια, ένεκα μεγαλύτερου κέρδους, φράζοντας το κενό ανάμεσα στις δύο σειρές θέσεων, με επιπλέον καρέκλες, καθιστώντας αδύνατο να φύγει κανείς, σε περίπτωση έκτακτης ανάγκης, από την αίθουσα.\n6 45 Spoiler alert


Τι είναι ο κοροναϊός και τι πρέπει να κάνουμε - Greek Daily\nΟ κοροναϊός, αν και ξαφνικά, μπήκε για τα καλά στις ζωές μας φέρνοντας τα πάνω κάτω.\nΜέσα σε μερικούς μήνες εξελίχθηκε σε πανδημία.\nΠώς όμως ο κοροναϊός κατάφερε να εξαπλωθεί σε όλο τον κόσμο και πως θα προφυλαχτούμε από αυτόν;\nΤον Δεκέμβριο του 2019 οι κινεζικές αρχές είχαν ήδη αρχίσει να προειδοποιούν πως ο ιός ξεκίνησε να εξαπλώνεται στις κοινότητες τους.\nΜέσα σε ένα μήνα ο ιός εξαπλώθηκε και σε άλλες χώρες, με τα κρούσματα να πολλαπλασιάζονται ταχέως.\nΤι συμβαίνει όταν μολύνεται ένας άνθρωπος;\nΟ Covid-19 ή, όπως είναι γνωστός σε όλους, κοροναϊός μπορεί να εξαπλωθεί μέσω επιφανειών, αλλά φαίνεται πως παραμένει ακόμα άγνωστο πόσο καιρός μπορεί να επιβιώσει πάνω σε αυτές.\nΟ κύριος τρόπος μετάδοσης φαίνεται να είναι μέσω σταγονιδίων από τον βήχα ή αν ακουμπήσεις κάποιον που πάσχει και μετά το πρόσωπό σου.\nΠλύνετε να χέρια σας!\nΤο σαπούνι είναι πραγματικά ένα ισχυρό εργαλείο.\nΟ κοροναϊός περιβάλλεται ουσιαστικά από ένα στρώμα λίπους, το οποίο το σαπούνι το διαλύει και αφήνει τον ιό σε κατάσταση που δεν μπορεί να σε μολύνει.\nΕπίσης, το σαπούνι κάνει τα χέρια σου ολισθηρά και με τις μηχανικές κινήσεις του πλυσίματος οι ιοί καταστρέφονται.\nΓια περισσότερες λεπτομέρειες συμβουλευτείτε το βίντεο.


Διάλεξε την ζωή σου. | Newsfilter\nHome Γενικά Άνθρωποι Διάλεξε την ζωή σου.\nPosted By: ΤΣΕΠΑ ΜΑΙΡΗon: 14 Ιανουαρίου, 2015 In: Άνθρωποι1 Comment\nΤα μεγαλύτερα επιτεύγματα της ανθρωπότητας κάποτε χαρακτηρίστηκαν αδύνατα και κάποιος απέδειξε ότι το αδύνατο ήταν δυνατό.\nΆνθρωποι που κρίθηκαν ετοιμοθάνατοι σηκώθηκαν πάνω και είπαν. Στο διάβολο, εγώ δεν πρόκειται να πεθάνω. Και δεν πέθαναν.\nΜιλάμε ότι δεν πέθαναν! Διαβάστε την Ανατομία της ασθένειας του Νόρμαν Κάζιν. Τον είχαν θεωρήσει ετοιμοθάνατο και του είχαν δώσει μόνο δυο μήνες ζωή. Αντί γι΄αυτό ο άνθρωπος γράφει τώρα άρθρα για το Saturday Review, κάνει διαλέξεις σ΄όλο τον κόσμο, έγραψε ένα βιβλίο. Είναι γεμάτος ενέργεια, θαυμάσιος – αρνήθηκε να πεθάνει!\nΠες ναι στη ζωή! Ναι… στο θαύμα, στη χαρά, στην απελπισία. Ναι… στον πόνο, ναι σ΄αυτό που δεν καταλαβαίνεις. Δοκίμασε το ελπίζω. Δοκίμασε το θα το κάνω. Δοκίμασε το μπορώ.\nΕίναι σίγουρο πως ο κυριότερος λόγος που υποφέρεις, είναι γιατί είσαι ανολοκλήρωτος. Γίνε όλα όσα είσαι. Αγκάλιασέ τα. Μη σταματάς όμως εκεί. Αν όμως θέλεις να αλλάξεις πιο γρήγορα, πιο μαγικά, πρέπει να αλλάξεις το… εγώ… και να το διευρύνεις σε… εμείς. Για να διαλέξεις τη ζωή, πρέπει να είσαι διατεθειμένος να ξαναρισκάρεις και να ξαναγαπήσεις.\nΥπάρχει τίποτε πιο σημαντικό? Γιατί δουλεύουμε? Γιατί αγωνιζόμαστε? Γιατί υποφέρουμε? Γιατί ελπίζουμε?\nΓια την αγάπη. Για τη ζωή. Αν τη χάσουμε, θα είναι η πιο μεγάλη απώλειά μας.\nΟ Βαν Γκογκ είπε ένα πολύ ωραίο πράγμα… Ο καλύτερος τρόπος ν΄αγαπάς τη ζωή, είναι ν’ αγαπάς πολλά πράγματα. Δεν είναι ωραίο αυτό? Αν θέλεις να μάθεις πόσο αγαπάς, άκουσε πόσες φορές τη μέρα λέει ο εαυτός σου… Μισώ… Το μισώ αυτό το πράγμα. Α, πάρ΄το αμέσως, το σιχαίνομαι. Αυτό το είδος ανθρώπων το απεχθάνομαι.\nΑντί να λέει… Αγαπώ! Αυτό μ’ αρέσει. Αγαπώ τα λουλούδια. Αγαπώ τα παιδιά κ.λ π\nΑν θέλεις τη ζωή, ζήσε την τώρα!!! Γιατί, αν καθυστερήσεις, ίσως να μην την βρεις εκεί.\nSamsung Z1: Το πρώτο με λειτουργικό Tizen\n22 Φεβρουαρίου 2015 at 02:50\nΓια να διαλέξεις τη ζωή ,πρέπει να είσαι διατεθειμένος να ξαναρισκαρεις και να ξαναγαπησεις Είναι το κομμάτι που με εκφράζει απόλυτα !!!


Πνοές ανέμων .. για μικρούς και μεγάλους - Εκδηλώσεις με ελεύθερη είσοδο στο Μουσείο Ηρακλείου\nΣάββατο, 13 Οκτώβριος 2018 10:57\nΤο Αρχαιολογικό Μουσείο Ηρακλείου, στο πλαίσιο της πανελλαδικής δράσης με τίτλο Περιβάλλον και Πολιτισμός 2018: «Πνοές Ανέμων», διοργανώνει σειρά εκδηλώσεων που περιλαμβάνουν θεματικές ξεναγήσεις για ενήλικες και μαθητές σχολικών μονάδων, ομιλία και μουσική εκδήλωση.\nΚεντρικός θεματικός άξονας των εκδηλώσεων, με τίτλο “Νεώς Πτερόν”, είναι ο άνεμος ως κινητήρια δύναμη των ιστιοφόρων πλοίων. Μέσα από την παρουσίαση επιλεγμένων εκθεμάτων του Μουσείου θα εξετασθεί ο ρόλος του ανέμου στην πραγματοποίηση μακρινών θαλάσσιων ταξιδιών και στην ανάπτυξη οικονομικών, πολιτικών και πολιτισμικών σχέσεων.\nΟι δράσεις θα πραγματοποιηθούν από τις 18 έως τις 21 Οκτωβρίου 2018 και η είσοδος στο Μουσείο θα είναι ελεύθερη για τους συμμετέχοντες.\nΠέμπτη 18/10 και Παρασκευή 19/10\n09:00-12:00: Ημίωρες θεματικές ξεναγήσεις για ομάδες μαθητών πρωτοβάθμιας και δευτεροβάθμιας εκπαίδευσης.\n11:00-12:00 και 12:00-13:00: Δύο ωριαίες θεματικές ξεναγήσεις για ενήλικες.\n18:00 - 18:30: Ομιλία του Γιάννη Δελήμπαση, Μέλους του Ομίλου Ιστιοσανίδας Ηρακλείου, σχετικά με τη χρήση του ανέμου στην ιστιοπλοΐα (Αίθουσα Εκδηλώσεων).\n18:30 - 19:00: “Του αέρα, του ξύλου και του νερού”: μια μικρή συναυλία με φλάουτο, βιολί και κρουστά.. Στο φλάουτο, η Λία Μπαμπαλετάκη, στο βιολί, η Αναστασία Παπαναστασίου, στα κρουστά, ο Γιάννης Χαρκούτσης. Στο ημίωρο πρόγραμμα θα ακουστούν κομμάτια των Antonio Vivaldi, Michel Blavet, Θεόδωρου Αντωνίου και Μάνου Χατζιδάκι (Αίθουσα Γλυπτών).


H τιμητική πλακέτα του Υoutube στον STAN Αντιπαριώτη για τους 100.000 subscribers! - Μουσική | AgrinioTimes.gr\nΑρχική » Πολιτισμός » Μουσική » H τιμητική πλακέτα του Υoutube στον STAN Αντιπαριώτη για τους 100.000 subscribers!\n6 Αυγούστου 2019 AgrinioTimes Μουσική, Πολιτισμός\n«Σας ευχαριστώ όλους πάρα πολύ! Να είστε δίπλα μας, να συνεχίσετε να μας δίνετε την αγάπη σας και να ανέβουμε ακόμη περισσότερo ψηλά, όλοι μαζί παρέα. Σας ευχαριστούμε όλους πάρα πολύ» ήταν τα λόγια του STAN Αντιπαριώτη, όταν άνοιξε και είδε τι κρυβόταν στο κουτί με αποστολέα τοYouΤube.


Οι "χάλκινοι" Έλληνες στο Sputnik: "Το "διαστημικό" τόξο σε διδάσκει να βάζεις στόχους και στη ζωή" - 01.08.2021, Sputnik Ελλάδα\nΟι "χάλκινοι" Έλληνες στο Sputnik: "Το "διαστημικό" τόξο σε διδάσκει να βάζεις στόχους και στη ζωή"\nΟι τρεις Έλληνες τοξοβόλοι έγραψαν ιστορία κερδίζοντας το χάλκινο μετάλλιο στην Τουρκία. 01.08.2021, Sputnik Ελλάδα\nΟ Δημήτριος – Κωνσταντίνος Δρακιώτης, ο Σταύρος Κουμερτάς και ο Ανδρέας Ζαχαράκης, υπό την καθοδήγηση του ομοσπονδιακού προπονητή Αλέξανδρου Παμβουξόγλου κατέκτησαν το χάλκινο μετάλλιο στο Ευρωπαϊκό Πρωτάθλημα της Αττάλεια. Οι τρεις "Ρομπέν των Δασών" μίλησαν στο Sputnik.Στις αρχές του καλοκαιριού στο "Antalya 2021 European Championships", οι Έλληνες τοξοβόλοι κρέμασαν το χάλκινο μετάλλιο στο στήθος καταρρίπτοντας και δύο πανελλήνια ρεκόρ.Στα χνάρια του πατέρα τουΟ μικρός της παρέας, ο 19χρονος Κωνσταντίνος Δρακιώτης εκτός από τοξοβόλος είναι δευτεροετής φοιτητής στο ΠΑΠΕΙ και συγκεκριμένα στη Διοίκηση Επιχειρήσεων. Τα τελευταία 11 χρόνια ασχολείται με την τοξοβολία και πήρε την ώθηση από τον πατέρα του.Ο πατέρας του, Γιώργος, ξεκίνησε το 1986 την τοξοβολία και το 1988 κατέκτησε την πρώτη θέση στο Πανελλήνιο πρωτάθλημα στην κατηγορία Standard Bow με πανελλήνια επίδοση.«Αυτό που με τράβηξε στην τοξοβολία ήταν κυρίως η ώθηση που πήρα από τον πατέρα μου. Ο πατέρας μου έκανε από παλιά τοξοβολία και έβαλε και εμένα και τον αδερφό μου στο άθλημα. Στον πρωταθλητισμό χρειάζονται πολλές ώρες προπόνησης. Χρειάζεται να θέλεις να προχωρήσεις στο άθλημα, αν ο ίδιος βάζεις όρια και εμπόδια για να μην συνεχίσεις» τόνισε.Ξεκίνησε το ταξίδι... βλέποντας τηλεόρασηΑπό την άλλη, ο Σταύρος Κουμερτάς ασχολείται με την τοξοβολία από το τέλος του 2003 και πέντε χρόνια αργότερα βρέθηκε στην Εθνική ομάδα.«Την τοξοβολία την ξεκίνησα βλέποντας ένα παγκόσμιο κύπελλο στο Eurosport το 2003 και με έναν φίλο μου είπαμε να αγοράσουμε ένα τοξάκι εκπαιδευτικό. Βλέποντας, ότι μας αρέσει και προχωράμε γραφτήκαμε σε έναν σύλλογο. Έτσι ξεκίνησε όλο το ταξίδι. Οι περισσότεροι δήμοι στην Αττική έχουν συλλόγους τοξοβολίας. Στην επαρχία γενικά υπάρχουν αρκετοί σύλλογοι. Επίσης, υπάρχουν και τα ομοσπονδιακά προπονητήρια» αναφέρει.Το Sputnik συνάντησε από κοντά τους 2 από τους 3... σωματοφύλακες της Εθνικής Ελλάδας τοξοβολίας, ενώ ο τρίτος της παρέας, ο Ανδρέας Ζαχαράκης κατέθεσε την άποψη του από την Πάτρα, όπου βρίσκεται και εργάζεται.Τι χρειάζεται για να ξεκινήσεις την τοξοβολίαΗ πιο συχνή ερώτηση που γίνεται σε ένα άθλημα είναι για το τι χρειάζεται κάποιος να ξεκινήσει;«Πρώτα από όλα μεράκι. Δεν γίνεται χωρίς να το θέλεις. Χρειάζεται κάποιον για να του δείξει τα βασικά. Να πάρει κάποιον εξοπλισμό και να βρει κάποιον να τον εγκλιματίσει στον χώρο της τοξοβολίας. Να του πει ότι χρειάζεται για να ξεκινήσει τους αγώνες, να του δείξει τεχνικές» απάντησε ο Δρακιώτης.«Στην τοξοβολία εξαρτάται το επίπεδο που θέλεις να φτάσεις και ζητάς. Ως χόμπι είναι απλό, αλλά σε πρωταθλητικά επίπεδα δυσκολεύουν τα πράγματα. Είναι ένα αρκετά απαιτητικό άθλημα που θέλει μεγάλα επίπεδα συγκέντρωσης και αυτοπειθαρχίας. Για να ξεκινήσει κάποιος τοξοβολία χρειάζεται να αγαπάει το άθλημα, να του αρέσει και στις περισσότερες περιπτώσεις έρχονται για να δοκιμάσουν και να δουν πως είναι το τόξο και το βέλος. Είναι κάτι που τραβάει το μάτι. Η τοξοβολία είναι γραμμένη στο DNA του ανθρώπου επειδή εδώ και 30.000 χρόνια ήταν το δεύτερο όπλο και βασικό όπλο για κυνήγι. Φέρουμε στο DNA μας το τόξο και το βέλος. Είναι αρκετά εντυπωσιακό άθλημα, όποτε το μόνο που έχει να κάνει κάποιος είναι να δει, να κολλήσει και να έρθει να δοκιμάσει» ήταν η απάντηση του Κουμερτά.«Τα τόξα είναι διαστημικά»Η τοξοβολία θεωρείται ένα ακριβό άθλημα, αφού έχει πολλά υλικά. Ο βασικός εξοπλισμός του αθλήματος είναι το τόξο που αποτελείται από το κεντρικό (riser), τα ελάσματα (limbs) , τη χορδή (string) , ένα σκόπευτρο και ένα σιδερένιο ή πλαστικό νυχάκι που ακουμπά το βέλος(rest).«Το τόξο είναι ανάλογα με την ιδιότητα που θέλεις να κάνεις τοξοβολία. Το τόξο σε πρωταθλητικό επίπεδο μπορεί να ξεπεράσει τα 3-4.000 ευρώ. Ο δικός μου εξοπλισμός είναι περίπου γύρω στα 2.500-3.000 ευρώ» υπογραμμίζει ο Κώστας Δρακιώτης, ενώ ο πιο έμπειρος Σταύρος Κουμερτάς συμπληρώνει: «Τα τόξα είναι διαστημικά. Η τεχνολογία που είναι κατασκευασμένα, τα υλικά τους, οι απαιτήσεις και οι λεπτομέρειες από την κατασκευή μέχρι και την χρήση τους είναι σε τέτοιο επίπεδο που μοιάζουν διαστημικά. Αντέχουν τεράστιες πιέσεις. Η χρήση τους είναι δύσκολη, ανάλογα με τον αθλητή και το επίπεδο του αθλητή που τα χρησιμοποιεί».«Δεν είναι τόσο δημοφιλές άθλημα στην Ελλάδα καθαρά λόγω διαφήμισης»Η Εθνική Ελλάδας κατέκτησε το χάλκινο μετάλλιο στην Τουρκία και ήταν το πρώτο σε τόσο μεγάλο επίπεδο.«Γιατί άργησε τόσο πολύ μια διάκριση, δεν απαντιέται πολύ εύκολα. Το μετάλλιο που πήραμε ήταν ένα σύνολο επιβεβαίωσης. Δεν είχαμε κάποιον άλλο τρόπο να δείξουμε ότι προοδεύει το σύνθετο τόξο» ανέφερε ο μικρός της παρέας.«Είναι το πρώτο μετάλλιο σε ευρωπαϊκό πρωτάθλημα και η πιο δύσκολη διοργάνωση. Θέλω τη διάκριση και το μετάλλιο να το αφιερώσω στη μητέρα μου. Γενικά, το επίπεδο είναι πολύ ανεβασμένο. Οι άλλες χώρες είναι πολύ ανεβασμένες. Δεν είναι τόσο δημοφιλές άθλημα στην Ελλάδα καθαρά λόγω διαφήμισης. Επίσης, οι χώροι που γίνεται το άθλημα είναι προστατευμένοι και δεν μπορούν να το παρακολουθήσουν θεατές» επισημαίνει ο 43χρονος Κουμερτάς.«Από 8 μέχρι 88 ετών - Στη Γαλλία συνταγογραφείται από ψυχολόγους»Ο Σταύρος Κουμερτάς ήταν ο 1ος πολυνίκης αθλητής για το 2019 και θέλει να δώσει ένα έναυσμα σε κάποιον για να ξεκινήσει την τοξοβολία.«Για να δώσουμε μια ώθηση να ξεκινήσει κάποιος την τοξοβολία είναι πως είναι για όλες τις ηλικίες. Δεν υπάρχει όριο. Από 8 μέχρι 88 ετών. Μπορούν όλοι να ρίξουν. Η τοξοβολία αναφέρεται σε όλες τις ηλικίες. Υπάρχουν πολλά είδη τόξων που μπορεί κάποιος να διαλέξει όποιο του ταιριάζει. Το βασικότερο είναι πως είναι πολύ αντί-στρες άθλημα στο επίπεδο του χόμπι. Έρχονται κάνουν μια ώρα προπόνηση και ξεχνούν όλα τους τα προβλήματα. Στη Γαλλία συνταγογραφείται από ψυχολόγους» τονίζει.Από την άλλη πλευρά, ο Δρακιώτης έχει δει τον εαυτό του να αλλάζει αναφέροντας: «Πρώτα από όλα, η τοξοβολία σε κάνει να καταλάβεις περισσότερο στον εαυτό σου. Σε πολλές στιγμές αρχίζω να καταλαβαίνω πως πρέπει να είμαι πιο συνειδητοποιημένος. Σου δημιουργεί φιλίες και το πνεύμα της ομαδικότητας. Τέλος είναι ο συλλογισμός με τον εαυτό σου. Έπειτα από κάθε αγώνα βγαίνεις πιο δυνατός».«Η τοξοβολία σε διδάσκει να βάζεις στόχους στη ζωή σου»Ο στόχος στον οποίο καρφώνεται το βέλος αποτελείται από δέκα κύκλους, πέντε διαφορετικών χρωμάτων (κίτρινο, κόκκινο, μπλε, μαύρο, άσπρο) από μέσα προς τα έξω. Κάθε κύκλος αντιπροσωπεύει και ένα αριθμό βαθμών. Η τοξοβολία, γενικά, σε κάνει να βάζεις στόχους.«Η τοξοβολία σε διδάσκει να βάζεις στόχους στη ζωή σου. Από τον πιο μικρό ως τον πιο μεγάλο. Βάζεις τις βάσεις πίσω. Αν ξεκινήσεις με κάτι από το μηδέν και μπορείς να το χτίσεις μπορείς να φτάσεις και στους πιο υψηλούς στόχους» υπογραμμίζει ο Κωνσταντίνος για να συμφωνήσει ο Σταύρος, λέγοντας: «Η τοξοβολία είναι το κατεξοχήν άθλημα για να μπορείς να βάλεις στόχους στη ζωή σου και να τους πετυχαίνεις κιόλας. Σε βοηθάει να ανακαλύψεις, να αναγνωρίσεις και να ελέγξεις και τα τρία στοιχεία της οντότητας σου που είναι το μυαλό, τη ψυχή και το σώμα. Οπότε μέσα από διαδικασίες που χρησιμοποιούμε στην προπόνηση για είμαστε πιο δυνατοί και να μπορούμε να ανταπεξέλθουμε σε πολύ πιεστικές καταστάσεις και στρεσογόνους παράγοντες όπως είναι οι αγώνες, μέσα από αυτά μαθαίνουμε να είμαστε πιο ανταγωνιστικοί, πιο δυνατοί, δυναμικοί και αποφασιστικοί στη ζωή μας γενικά και στους στόχους που βάζουμε».Ανδρέας Ζαχαράκης: «Ήταν το άθλημα εκείνο που "κούμπωσε" πάνω μου»Ο τρίτος αθλητής της τοξοβολίας της Εθνικής Ελλάδας, Ανδρέας Ζαχαράκης λόγω υποχρεώσεων δεν μπόρεσε να βρεθεί στην Αθήνα και κατέθεσε την γνώμη του από την Πάτρα όπου μένει μόνιμα.Τι σε τράβηξε - γοήτευσε στην τοξοβολία;«Έκανα τοξοβολία κάποια χρόνια πριν, ένας φίλος μου και μου πρότεινε να δοκιμάσω και εγώ. Και σε συνδυασμό το ότι μου αρέσει να βάζω στην ζωή μου στόχους ήταν το άθλημα εκείνο που "κούμπωσε" πάνω μου".Πόσο δύσκολο άθλημα είναι;«Όπως όλα τα αθλήματα έτσι και η τοξοβολία έχει το δικό της βαθμό δυσκολίας ανάλογα τους στόχους που κάποιος θέτει. Αν για παράδειγμα κάποιος ασχολείται με την τοξοβολία ως χόμπι δεν θα δώσει τόσο μεγάλη σημασία στην τεχνική η οποία είναι πολύ σημαντική, σε αντίθεση με κάποιον άλλον που θέτει υψηλούς στόχους όπως εγώ για παράδειγμα εγώ που ήθελα τα μεγάλα σκορ, πράγμα που σήμαινε πολλές ώρες προπόνησης και τελειοποίησης της τεχνικής, που ήταν απαραίτητο να φτάσεις σε ανταγωνιστικό επίπεδο».Τι χρειάζεται κάποιος για να ξεκινήσει την τοξοβολία;«Και εδώ ισχύει τους στόχους που θέτει ο κάθε ένας. Εάν κάποιος ασχοληθεί για λόγους διασκέδασης, ο απαραίτητος εξοπλισμός θα δοθεί από το σύλλογο που θα απευθυνθεί ο ενδιαφερόμενος και συνήθως είναι δωρεάν γιατί είναι καθαρά εκπαιδευτικός εξοπλισμός. Αν όμως ο ενδιαφερόμενος αποφασίσει να ασχοληθεί σε επίπεδο πρωταθλητισμού τα ποσά και οι απαιτήσεις αλλάζουν και πληρώνονται από τον ίδιο».Η τοξοβολία μπήκε το 1900 στο Παρίσι στο πρόγραμμα των Ολυμπιακών αγώνων. Παρότι είναι από τα αρχαιότερα αθλήματα, γιατί δεν είναι δημοφιλές;«Δυστυχώς η τοξοβολία δεν είναι θεαματικό άθλημα που θα καθηλώσει τον θεατή όπως αντίστοιχα γίνεται στα δημοφιλή αθλήματα, ποδόσφαιρο μπάσκετ κτλ, και επομένως δεν προβάλλεται όπως θα έπρεπε από τα τηλεοπτικά κανάλια και γενικότερα από ΜΜΕ, καθώς δεν επιφέρουν κέρδη κι γενικότερα έσοδα όπως συμβαίνει με τα προσφερόμενα δημοφιλή αθλήματα».Ποσό ακριβό είναι ένα τόξο;«Σε επίπεδο πρωταθλητισμού η τιμή ενός τόξου κυμαίνεται από 2500€ και πάνω ανάλογα πάντα με τις απαιτήσεις και την οικονομική κατάσταση του αθλητή, και μπορεί να φτάσει μέχρι 3500€ έως 4000€».Πες κάποιους λόγους για να ασχοληθεί κάποιος με την τοξοβολία;«Οι λόγοι για να ασχοληθεί κάποιος με την τοξοβολία είναι αρκετοί. Η τοξοβολία σου διδάσκει αυτοσυγκέντρωση, υπομονή στο στόχο, και ακρίβεια. Αυτά είναι τα μέσα προκειμένου να αποκτήσει κάποιος αυτοπεποίθηση που θα του χρειαστεί τόσο στο χώρο της τοξοβολία όσο και στη προσωπική του ζωή».Η τοξοβολία διδάσκει να βάζεις στόχους και στη ζωή;«Η τοξοβολία σε διδάσκει στην προσωπική σου ζωή να βάζεις στόχους, να προσπάθεια να τους πετύχεις με υπομονή και επιμονή».\nαθλητισμός, αθλητικά, χάλκινο μετάλλιο, αθλητής, τοξοβολία\n10:36 01.08.2021 (Ανανεώθηκε: 11:41 01.08.2021)\n© Sputnik / Kostas DavelasΟ Σταύρος Κουμερτάς και ο Κωνσταντίνος Δρακιώτης\nΟι τρεις Έλληνες τοξοβόλοι έγραψαν ιστορία κερδίζοντας το χάλκινο μετάλλιο στην Τουρκία.\nΟ Δημήτριος – Κωνσταντίνος Δρακιώτης, ο Σταύρος Κουμερτάς και ο Ανδρέας Ζαχαράκης, υπό την καθοδήγηση του ομοσπονδιακού προπονητή Αλέξανδρου Παμβουξόγλου κατέκτησαν το χάλκινο μετάλλιο στο Ευρωπαϊκό Πρωτάθλημα της Αττάλεια. Οι τρεις "Ρομπέν των Δασών" μίλησαν στο Sputnik.\nΣτις αρχές του καλοκαιριού στο "Antalya 2021 European Championships", οι Έλληνες τοξοβόλοι κρέμασαν το χάλκινο μετάλλιο στο στήθος καταρρίπτοντας και δύο πανελλήνια ρεκόρ.\nΟ μικρός της παρέας, ο 19χρονος Κωνσταντίνος Δρακιώτης εκτός από τοξοβόλος είναι δευτεροετής φοιτητής στο ΠΑΠΕΙ και συγκεκριμένα στη Διοίκηση Επιχειρήσεων. Τα τελευταία 11 χρόνια ασχολείται με την τοξοβολία και πήρε την ώθηση από τον πατέρα του.\nΟ πατέρας του, Γιώργος, ξεκίνησε το 1986 την τοξοβολία και το 1988 κατέκτησε την πρώτη θέση στο Πανελλήνιο πρωτάθλημα στην κατηγορία Standard Bow με πανελλήνια επίδοση.\n«Αυτό που με τράβηξε στην τοξοβολία ήταν κυρίως η ώθηση που πήρα από τον πατέρα μου. Ο πατέρας μου έκανε από παλιά τοξοβολία και έβαλε και εμένα και τον αδερφό μου στο άθλημα. Στον πρωταθλητισμό χρειάζονται πολλές ώρες προπόνησης. Χρειάζεται να θέλεις να προχωρήσεις στο άθλημα, αν ο ίδιος βάζεις όρια και εμπόδια για να μην συνεχίσεις» τόνισε.\nΟ Σταύρος Κουμερτάς και ο Κωνσταντίνος Δρακιώτης\nΞεκίνησε το ταξίδι... βλέποντας τηλεόραση\nΑπό την άλλη, ο Σταύρος Κουμερτάς ασχολείται με την τοξοβολία από το τέλος του 2003 και πέντε χρόνια αργότερα βρέθηκε στην Εθνική ομάδα.\n«Την τοξοβολία την ξεκίνησα βλέποντας ένα παγκόσμιο κύπελλο στο Eurosport το 2003 και με έναν φίλο μου είπαμε να αγοράσουμε ένα τοξάκι εκπαιδευτικό. Βλέποντας, ότι μας αρέσει και προχωράμε γραφτήκαμε σε έναν σύλλογο. Έτσι ξεκίνησε όλο το ταξίδι. Οι περισσότεροι δήμοι στην Αττική έχουν συλλόγους τοξοβολίας. Στην επαρχία γενικά υπάρχουν αρκετοί σύλλογοι. Επίσης, υπάρχουν και τα ομοσπονδιακά προπονητήρια» αναφέρει.\nΤο Sputnik συνάντησε από κοντά τους 2 από τους 3... σωματοφύλακες της Εθνικής Ελλάδας τοξοβολίας, ενώ ο τρίτος της παρέας, ο Ανδρέας Ζαχαράκης κατέθεσε την άποψη του από την Πάτρα, όπου βρίσκεται και εργάζεται.\nΤι χρειάζεται για να ξεκινήσεις την τοξοβολία\nΗ πιο συχνή ερώτηση που γίνεται σε ένα άθλημα είναι για το τι χρειάζεται κάποιος να ξεκινήσει;\n«Πρώτα από όλα μεράκι. Δεν γίνεται χωρίς να το θέλεις. Χρειάζεται κάποιον για να του δείξει τα βασικά. Να πάρει κάποιον εξοπλισμό και να βρει κάποιον να τον εγκλιματίσει στον χώρο της τοξοβολίας. Να του πει ότι χρειάζεται για να ξεκινήσει τους αγώνες, να του δείξει τεχνικές» απάντησε ο Δρακιώτης.\n«Στην τοξοβολία εξαρτάται το επίπεδο που θέλεις να φτάσεις και ζητάς. Ως χόμπι είναι απλό, αλλά σε πρωταθλητικά επίπεδα δυσκολεύουν τα πράγματα. Είναι ένα αρκετά απαιτητικό άθλημα που θέλει μεγάλα επίπεδα συγκέντρωσης και αυτοπειθαρχίας. Για να ξεκινήσει κάποιος τοξοβολία χρειάζεται να αγαπάει το άθλημα, να του αρέσει και στις περισσότερες περιπτώσεις έρχονται για να δοκιμάσουν και να δουν πως είναι το τόξο και το βέλος. Είναι κάτι που τραβάει το μάτι. Η τοξοβολία είναι γραμμένη στο DNA του ανθρώπου επειδή εδώ και 30.000 χρόνια ήταν το δεύτερο όπλο και βασικό όπλο για κυνήγι. Φέρουμε στο DNA μας το τόξο και το βέλος. Είναι αρκετά εντυπωσιακό άθλημα, όποτε το μόνο που έχει να κάνει κάποιος είναι να δει, να κολλήσει και να έρθει να δοκιμάσει» ήταν η απάντηση του Κουμερτά.\nΔίβαρη στο Sputnik: "Δεν μου είχε περάσει από το μυαλό πως θα πάρω μέρος σε Ολυμπιακούς Αγώνες"\n11 Ιουλίου, 08:10\n«Τα τόξα είναι διαστημικά»\nΗ τοξοβολία θεωρείται ένα ακριβό άθλημα, αφού έχει πολλά υλικά. Ο βασικός εξοπλισμός του αθλήματος είναι το τόξο που αποτελείται από το κεντρικό (riser), τα ελάσματα (limbs) , τη χορδή (string) , ένα σκόπευτρο και ένα σιδερένιο ή πλαστικό νυχάκι που ακουμπά το βέλος(rest).\n«Το τόξο είναι ανάλογα με την ιδιότητα που θέλεις να κάνεις τοξοβολία. Το τόξο σε πρωταθλητικό επίπεδο μπορεί να ξεπεράσει τα 3-4.000 ευρώ. Ο δικός μου εξοπλισμός είναι περίπου γύρω στα 2.500-3.000 ευρώ» υπογραμμίζει ο Κώστας Δρακιώτης, ενώ ο πιο έμπειρος Σταύρος Κουμερτάς συμπληρώνει: «Τα τόξα είναι διαστημικά. Η τεχνολογία που είναι κατασκευασμένα, τα υλικά τους, οι απαιτήσεις και οι λεπτομέρειες από την κατασκευή μέχρι και την χρήση τους είναι σε τέτοιο επίπεδο που μοιάζουν διαστημικά. Αντέχουν τεράστιες πιέσεις. Η χρήση τους είναι δύσκολη, ανάλογα με τον αθλητή και το επίπεδο του αθλητή που τα χρησιμοποιεί».\n«Δεν είναι τόσο δημοφιλές άθλημα στην Ελλάδα καθαρά λόγω διαφήμισης»\nΗ Εθνική Ελλάδας κατέκτησε το χάλκινο μετάλλιο στην Τουρκία και ήταν το πρώτο σε τόσο μεγάλο επίπεδο.\n«Γιατί άργησε τόσο πολύ μια διάκριση, δεν απαντιέται πολύ εύκολα. Το μετάλλιο που πήραμε ήταν ένα σύνολο επιβεβαίωσης. Δεν είχαμε κάποιον άλλο τρόπο να δείξουμε ότι προοδεύει το σύνθετο τόξο» ανέφερε ο μικρός της παρέας.\n«Είναι το πρώτο μετάλλιο σε ευρωπαϊκό πρωτάθλημα και η πιο δύσκολη διοργάνωση. Θέλω τη διάκριση και το μετάλλιο να το αφιερώσω στη μητέρα μου. Γενικά, το επίπεδο είναι πολύ ανεβασμένο. Οι άλλες χώρες είναι πολύ ανεβασμένες. Δεν είναι τόσο δημοφιλές άθλημα στην Ελλάδα καθαρά λόγω διαφήμισης. Επίσης, οι χώροι που γίνεται το άθλημα είναι προστατευμένοι και δεν μπορούν να το παρακολουθήσουν θεατές» επισημαίνει ο 43χρονος Κουμερτάς.\n«Από 8 μέχρι 88 ετών - Στη Γαλλία συνταγογραφείται από ψυχολόγους»\nΟ Σταύρος Κουμερτάς ήταν ο 1ος πολυνίκης αθλητής για το 2019 και θέλει να δώσει ένα έναυσμα σε κάποιον για να ξεκινήσει την τοξοβολία.\n«Για να δώσουμε μια ώθηση να ξεκινήσει κάποιος την τοξοβολία είναι πως είναι για όλες τις ηλικίες. Δεν υπάρχει όριο. Από 8 μέχρι 88 ετών. Μπορούν όλοι να ρίξουν. Η τοξοβολία αναφέρεται σε όλες τις ηλικίες. Υπάρχουν πολλά είδη τόξων που μπορεί κάποιος να διαλέξει όποιο του ταιριάζει. Το βασικότερο είναι πως είναι πολύ αντί-στρες άθλημα στο επίπεδο του χόμπι. Έρχονται κάνουν μια ώρα προπόνηση και ξεχνούν όλα τους τα προβλήματα. Στη Γαλλία συνταγογραφείται από ψυχολόγους» τονίζει.\nΑπό την άλλη πλευρά, ο Δρακιώτης έχει δει τον εαυτό του να αλλάζει αναφέροντας: «Πρώτα από όλα, η τοξοβολία σε κάνει να καταλάβεις περισσότερο στον εαυτό σου. Σε πολλές στιγμές αρχίζω να καταλαβαίνω πως πρέπει να είμαι πιο συνειδητοποιημένος. Σου δημιουργεί φιλίες και το πνεύμα της ομαδικότητας. Τέλος είναι ο συλλογισμός με τον εαυτό σου. Έπειτα από κάθε αγώνα βγαίνεις πιο δυνατός».\n© Sputnik / Kostas DavelasΤοξοβολία στόχος\n«Η τοξοβολία σε διδάσκει να βάζεις στόχους στη ζωή σου»\nΟ στόχος στον οποίο καρφώνεται το βέλος αποτελείται από δέκα κύκλους, πέντε διαφορετικών χρωμάτων (κίτρινο, κόκκινο, μπλε, μαύρο, άσπρο) από μέσα προς τα έξω. Κάθε κύκλος αντιπροσωπεύει και ένα αριθμό βαθμών. Η τοξοβολία, γενικά, σε κάνει να βάζεις στόχους.\n«Η τοξοβολία σε διδάσκει να βάζεις στόχους στη ζωή σου. Από τον πιο μικρό ως τον πιο μεγάλο. Βάζεις τις βάσεις πίσω. Αν ξεκινήσεις με κάτι από το μηδέν και μπορείς να το χτίσεις μπορείς να φτάσεις και στους πιο υψηλούς στόχους» υπογραμμίζει ο Κωνσταντίνος για να συμφωνήσει ο Σταύρος, λέγοντας: «Η τοξοβολία είναι το κατεξοχήν άθλημα για να μπορείς να βάλεις στόχους στη ζωή σου και να τους πετυχαίνεις κιόλας. Σε βοηθάει να ανακαλύψεις, να αναγνωρίσεις και να ελέγξεις και τα τρία στοιχεία της οντότητας σου που είναι το μυαλό, τη ψυχή και το σώμα. Οπότε μέσα από διαδικασίες που χρησιμοποιούμε στην προπόνηση για είμαστε πιο δυνατοί και να μπορούμε να ανταπεξέλθουμε σε πολύ πιεστικές καταστάσεις και στρεσογόνους παράγοντες όπως είναι οι αγώνες, μέσα από αυτά μαθαίνουμε να είμαστε πιο ανταγωνιστικοί, πιο δυνατοί, δυναμικοί και αποφασιστικοί στη ζωή μας γενικά και στους στόχους που βάζουμε».\n© Φωτογραφία : Προσωπική συλλογή του Ανδρέα ΖαχαράκηΟ Ανδρέας Ζαχαράκης\nΟ Ανδρέας Ζαχαράκης\n© Φωτογραφία : Προσωπική συλλογή του Ανδρέα Ζαχαράκη\nΑνδρέας Ζαχαράκης: «Ήταν το άθλημα εκείνο που "κούμπωσε" πάνω μου»\nΟ τρίτος αθλητής της τοξοβολίας της Εθνικής Ελλάδας, Ανδρέας Ζαχαράκης λόγω υποχρεώσεων δεν μπόρεσε να βρεθεί στην Αθήνα και κατέθεσε την γνώμη του από την Πάτρα όπου μένει μόνιμα.\nΤι σε τράβηξε - γοήτευσε στην τοξοβολία;\n«Έκανα τοξοβολία κάποια χρόνια πριν, ένας φίλος μου και μου πρότεινε να δοκιμάσω και εγώ. Και σε συνδυασμό το ότι μου αρέσει να βάζω στην ζωή μου στόχους ήταν το άθλημα εκείνο που "κούμπωσε" πάνω μου".\nΠόσο δύσκολο άθλημα είναι;\n«Όπως όλα τα αθλήματα έτσι και η τοξοβολία έχει το δικό της βαθμό δυσκολίας ανάλογα τους στόχους που κάποιος θέτει. Αν για παράδειγμα κάποιος ασχολείται με την τοξοβολία ως χόμπι δεν θα δώσει τόσο μεγάλη σημασία στην τεχνική η οποία είναι πολύ σημαντική, σε αντίθεση με κάποιον άλλον που θέτει υψηλούς στόχους όπως εγώ για παράδειγμα εγώ που ήθελα τα μεγάλα σκορ, πράγμα που σήμαινε πολλές ώρες προπόνησης και τελειοποίησης της τεχνικής, που ήταν απαραίτητο να φτάσεις σε ανταγωνιστικό επίπεδο».\nΤι χρειάζεται κάποιος για να ξεκινήσει την τοξοβολία;\n«Και εδώ ισχύει τους στόχους που θέτει ο κάθε ένας. Εάν κάποιος ασχοληθεί για λόγους διασκέδασης, ο απαραίτητος εξοπλισμός θα δοθεί από το σύλλογο που θα απευθυνθεί ο ενδιαφερόμενος και συνήθως είναι δωρεάν γιατί είναι καθαρά εκπαιδευτικός εξοπλισμός. Αν όμως ο ενδιαφερόμενος αποφασίσει να ασχοληθεί σε επίπεδο πρωταθλητισμού τα ποσά και οι απαιτήσεις αλλάζουν και πληρώνονται από τον ίδιο».\nΗ τοξοβολία μπήκε το 1900 στο Παρίσι στο πρόγραμμα των Ολυμπιακών αγώνων. Παρότι είναι από τα αρχαιότερα αθλήματα, γιατί δεν είναι δημοφιλές;\n«Δυστυχώς η τοξοβολία δεν είναι θεαματικό άθλημα που θα καθηλώσει τον θεατή όπως αντίστοιχα γίνεται στα δημοφιλή αθλήματα, ποδόσφαιρο μπάσκετ κτλ, και επομένως δεν προβάλλεται όπως θα έπρεπε από τα τηλεοπτικά κανάλια και γενικότερα από ΜΜΕ, καθώς δεν επιφέρουν κέρδη κι γενικότερα έσοδα όπως συμβαίνει με τα προσφερόμενα δημοφιλή αθλήματα».\nΠοσό ακριβό είναι ένα τόξο;\n«Σε επίπεδο πρωταθλητισμού η τιμή ενός τόξου κυμαίνεται από 2500€ και πάνω ανάλογα πάντα με τις απαιτήσεις και την οικονομική κατάσταση του αθλητή, και μπορεί να φτάσει μέχρι 3500€ έως 4000€».\nΠες κάποιους λόγους για να ασχοληθεί κάποιος με την τοξοβολία;\n«Οι λόγοι για να ασχοληθεί κάποιος με την τοξοβολία είναι αρκετοί. Η τοξοβολία σου διδάσκει αυτοσυγκέντρωση, υπομονή στο στόχο, και ακρίβεια. Αυτά είναι τα μέσα προκειμένου να αποκτήσει κάποιος αυτοπεποίθηση που θα του χρειαστεί τόσο στο χώρο της τοξοβολία όσο και στη προσωπική του ζωή».\nΗ τοξοβολία διδάσκει να βάζεις στόχους και στη ζωή;\n«Η τοξοβολία σε διδάσκει στην προσωπική σου ζωή να βάζεις στόχους, να προσπάθεια να τους πετύχεις με υπομονή και επιμονή».


Charlotte Amalie, VI: Ενοικιαζόμενα για διακοπές το 2020 | HomeAway\nCharlotte Amalie: Βρείτε τις καλύτερες επιλογές τουριστική κατοικίας για τις διακοπές σας.\nΗ κόκκινη πόρτα Deluxe Loft\nΚαλαίσθητες μονάδες υπνοδωματίων ιδιωτικές και ασφαλείς με off street parking.\nCharlotte Amalie: Ετοιμαστείτε να μαγευτείτε από τη ρομαντική ατμόσφαιρα\nΗ θέα στα νησιά και το όμορφο τοπίο της περιοχής συνθέτουν τη φιλόξενη ατμόσφαιρα αυτού του προορισμού (Charlotte Amalie). Αυτή η ρομαντική πόλη είναι γνωστή για τα μαγαζιά, τα εστιατόρια και το κολύμπι με αναπνευστήρα. Μερικά μόνο από τα μέρη που δεν πρέπει να παραλείψετε είναι τα ακόλουθα: Φρούριο Christian και Κήπος της Χειραφέτησης. Σκεφθείτε την επιλογή να ενοικιάσετε μια τουριστική κατοικία για τη διαμονή σας. Πολλές από αυτές τις κατοικίες προσφέρουν πλήρως εξοπλισμένη κουζίνα και μεγάλους χώρους, καθώς και μπανιέρα, για να χαλαρώσετε.\nCharlotte Amalie: Δραστηριότητες και σημεία ενδιαφέροντος εδώ και στη γύρω περιοχή\nΑναζητάτε κορυφαίες επιλογές στην περιοχή; Θέλετε να αποδράσετε από την τουριστική κατοικία σας και να εξερευνήσετε όλα όσα κάνουν αυτόν τον προορισμό (Charlotte Amalie) μοναδικό στο είδος του; Αυτά είναι μερικά από τα πιο δημοφιλή σημεία ενδιαφέροντος που μπορείτε να εξερευνήσετε, τα οποία απέχουν μόνο 48,2 χλμ. από το κέντρο της πόλης:\nΤελεφερίκ Skyride to Paradise Point (3,4 χλμ.)\nΓήπεδο Γκολφ Mahogany Run (5 χλμ.)\nΘαλάσσιο Πάρκο Coral World Ocean Park (8,6 χλμ.)\nΕποχικές καιρικές συνθήκες σε: Charlotte Amalie\nΟι ταξιδιώτες λατρεύουν αυτόν τον προορισμό (Charlotte Amalie), καθώς εδώ έχουν την ευκαιρία να απολαύσουν δραστηριότητες, όπως: κολύμπι με αναπνευστήρα. Αυγούστου, Ιουλίου, Σεπτεμβρίου και Ιουνίου: Κατά τη διάρκεια αυτών των μηνών, η μέση θερμοκρασία είναι 32°F. Επομένως, επιλέξτε να ταξιδέψετε έναν από αυτούς τους μήνες, αν σχεδιάζετε να απολαύσετε εξωτερικές δραστηριότητες.\nΕξερευνήστε τις παραλίες και άλλες φυσικές ομορφιές σε αυτήν την περιοχή: Charlotte Amalie\nΟι ταξιδιώτες λατρεύουν αυτόν τον προορισμό (Charlotte Amalie) για τη θέα στα νησιά, το τροπικό περιβάλλον και τη θέα στη θάλασσα. Είτε αναζητάτε διασκαδαστικές εξωτερικές δραστηριότητες είτε απλά θέλετε να απολαύσετε το τοπίο, αυτός ο προορισμός Charlotte Amalie αποτελεί ιδανική επιλογή, για να απολαύσετε τη φύση. Ορίστε μερικά από τα πιο εκπληκτικά σημεία ενδιαφέροντος της περιοχής, που απέχουν μόνο 48,2 χλμ. από το κέντρο της πόλης:\nΚήπος της Χειραφέτησης (1,7 χλμ.)\nΠάρκο Magens Bay Park (3,6 χλμ.)\nΠαραλία Coki (8,5 χλμ.)\nΠαραλία Trunk Bay (18,8 χλμ.)\nΠαραλία White Bay Beach (22,5 χλμ.)\nΚόλπος Lindbergh Bay (2,4 χλμ.)\nCharlotte Amalie: Επιλογές μετακίνησης σε αυτόν τον προορισμό και στη γύρω περιοχή\nΠετάξτε προς Σεν Τόμας (SPB- Thomas Seaplane Base) που είναι το κοντινότερο αεροδρόμιο και βρίσκεται 0,6 χλμ. από το κέντρο της πόλης. Αν δεν μπορείτε να βρείτε βολική πτήση, θα μπορούσατε επίσης να πετάξετε προς Σεντ Τόμας (STT-Αερολιμένας Cyril E. King), το οποίο απέχει μόλις 2,7 χλμ.\nCharlotte Amalie, VI: Πού να μείνετε;\nCharlotte Amalie: Στις καταχωρίσεις των καταλυμάτων μας για το 2020, θα βρείτε 1.470 διαφορετικά εξοχικά σπίτια. Από 461 Βίλες έως 664 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Charlotte Amalie;\nΕίτε ταξιδεύετε μόνοι σας είτε με την οικογένεια και τους φίλους σας, ορίστε οι πόλεις με τη μεγαλύτερη ποικιλία καταλυμάτων διακοπών για πολυήμερες διακοπές ή απλώς για μια απόδραση το σαββατοκύριακο σε Charlotte Amalie:\nΠοια είναι τα πιο δημοφιλή κοντινά σημεία ενδιαφέροντος και αξιοθέατα για να μείνετε σε Charlotte Amalie;\nΗ HomeAway προσφέρει μεγάλη ποικιλία καταλυμάτων διακοπών κοντά σε υπέροχα μέρη που μπορείτε να επισκεφτείτε σε Charlotte Amalie. Σύμφωνα με τους ταξιδιώτες της HomeAway αυτά είναι τα κορυφαία και δημοφιλέστερα σημεία ενδιαφέροντος κοντά στα οποία μπορείτε να μείνετε:\nΓκαλερί Πάγου Magic Ice Gallery: 1.763 ενοικιαζόμενα καταλύματα\nΚάστρο του Blackbeard: 1.760 ενοικιαζόμενα καταλύματα\nΜουσείο Seven Arches: 1.759 ενοικιαζόμενα καταλύματα\nΕκκλησία Frederick Lutheran Church: 1.755 ενοικιαζόμενα καταλύματα\nΜουσείο Ιστορικής Παρακαταθήκης του Αγίου Θωμά: 1.760 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, στα οποία μπορείτε να βρείτε το ιδανικό μέρος για να μείνετε σε Charlotte Amalie. Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα ενοικιαζόμενα καταλύματα κοντά στο σημείο ενδιαφέροντος της επιλογής σας.\nΜπορώ να νοικιάσω Βίλες σε Charlotte Amalie;\nΝαι, φυσικά. Η HomeAway προσφέρει 461 Βίλες σε: Charlotte Amalie. Άλλοι δημοφιλείς τύποι ενοικιαζόμενων καταλυμάτων μας σε Charlotte Amalie περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Charlotte Amalie) με αυτήν την παροχή ή χαρακτηριστικό πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την παροχή ή χαρακτηριστικό (πισίνα) ανάμεσα στα 1.178 τουριστικά καταλύματά μας σε: Charlotte Amalie.Χρησιμοποιήστε τη μπάρα αναζήτησής μας, για να αποκτήσετε πρόσβαση σε ποικιλία διαθέσιμων ενοικιαζόμενων καταλυμάτων.\nCharlotte Amalie - Εξερευνήστε προορισμούς στη γύρω περιοχή


Το παθητικό κάπνισμα των παιδιών, σε κλειστούς χώρους και μέσα στο αυτοκίνητο, τα εκθέτει σε σοβαρό κίνδυνο. • Ιατρικά Νέα\nHome / Πρώτες Βοήθειες / Το παθητικό κάπνισμα των παιδιών, σε κλειστούς χώρους και μέσα στο αυτοκίνητο, τα εκθέτει σε σοβαρό κίνδυνο.\nΤο παθητικό κάπνισμα των παιδιών, σε κλειστούς χώρους και μέσα στο αυτοκίνητο, τα εκθέτει σε σοβαρό κίνδυνο.\nmedadmin 31 Μαΐ 2012\tΠρώτες Βοήθειες, Συμβουλές, Υγεία\nPosted: 31 Maίου 2012\nΤο κάπνισμα είναι η δεύτερη κατά σειρά αιτία θανάτου παγκοσμίως (μετά την υπέρταση) και είναι σήμερα υπεύθυνο για το θάνατο ενός στους δέκα ενήλικων παγκοσμίως.\nTι είναι το παθητικό κάπνισμα;\nΤο παθητικό κάπνισμα είναι ένας συνδυασμός του καπνού που εκπνέει ο καπνιστής και του καπνού που προέρχεται από το άκρο του τσιγάρου καθώς καίγεται. Ο καπνός του τσιγάρου περιέχει πάνω από 4.000 χημικές ουσίες και περισσότερες από 60 από αυτές είναι γνωστό ότι προκαλούν καρκίνο στον άνθρωπο.\nΜε ποιον τρόπο εκθέτει το παθητικό κάπνισμα σε κίνδυνο τα παιδιά μέσα σε αυτοκίνητα;\nΗ υγεία των παιδιών είναι ιδιαίτερα ευάλωτη στις επιπτώσεις του παθητικού καπνίσματος. Ακόμα και αν βρίσκονται στο αυτοκίνητο με έναν καπνιστή για σύντομο χρονικό διάστημα, κάνει κι αυτό κακό στην υγεία των παιδιών. Δεν είναι αρκετό να κατεβάσετε το παράθυρο του αυτοκινήτου για να μην επηρεαστούν τα παιδιά από τον καπνό. Λόγω του ότι οι βρογχικοί σωλήνες των παιδιών είναι μικρότεροι και το ανοσοποιητικό τους σύστημα είναι λιγότερο ανεπτυγμένο, είναι πιο πιθανό να προσβληθούν από αναπνευστικές λοιμώξεις και ωτίτιδα όταν εκτίθενται σε παθητικό κάπνισμα. Τα παιδιά έχουν μικρότερους αεραγωγούς και αναπνέουν ταχύτερα από τους ενήλικες, επομένως εισπνέουν περισσότερες επιβλαβείς ουσίες από ό,τι οι ενήλικες στο ίδιο χρονικό διάστημα. …………….\nΚΑΠΝΙΣΜΑ ΚΑΡΔΙΑ ΚΑΡΚΙΝΟΣ ΠΡΟΛΗΨΗ ΣΥΜΒΟΥΛΕΣ ΥΓΕΙΑ\t2012-05-31\nΕτικέτεςΚΑΠΝΙΣΜΑ ΚΑΡΔΙΑ ΚΑΡΚΙΝΟΣ ΠΡΟΛΗΨΗ ΣΥΜΒΟΥΛΕΣ ΥΓΕΙΑ\nΠροηγούμενο ΚΑΡΚΙΝΟΣ ΣΤΟΜΑΧΟΥ


Η ζωή είναι πολύ μικρή για να κάνουμε πολλά χατίρια. | Anonymoi.gr\nΓιατί ανέλαβες να ολοκληρώσεις και τη δουλειά ενός συναδέλφου σου, ο οποίος ήθελε να φύγει νωρίτερα. Μετά θα μπορούσες να γυρίσεις σπίτι, αλλά τελικά δεν μπορείς. Γιατί πρέπει να πας για καφέ με τον ξάδερφό σου που σε πήρε τηλέφωνο, γιατί απλά βρέθηκε εκεί κοντά. Μόλις τελειώσετε θα μπορούσες επιτέλους να ξεκουραστείς, αλλά δεν γίνεται.\nΠρέπει να προλάβεις το σουπερ μάρκετ για να πάρεις σκυλοτροφή για το σκυλάκι της γειτόνισσας, η οποία δεν μπορεί να την κουβαλήσει μόνη της. Και μετά θα καταφέρεις επιτέλους να ξεκουραστείς. Αφού, όμως, πρώτα μιλήσεις στο Skype με μια παλιά συμφοιτήτρια που θέλει να σε ρωτήσει κάτι και αφού μετά διαβάσεις τις σημερινές αναρτήσεις στο blog μιας φίλης, η οποία περιμένει να ακούσει τη γνώμη σου.


Ο φιλόδοξος Γιαννίκης και το δίκαιο που έγινε πράξη PASsports - Το διαβατήριο στα σπορ\nΟ φιλόδοξος Γιαννίκης και το δίκαιο που έγινε πράξη\n10.03.2021 Αναγνώστηκε 438 φορές\nΚαλημέρα σε όλους, να έχετε μια όμορφη μέρα με υγεία και χαμόγελο. Τα πράγματα είναι δύσκολα στην πανδημία, αλλά μην ξεχνάτε ότι, όπως λέει και το τραγούδι: «Το πιο βαθύ σκοτάδι είναι πριν την αυγή»\nΠροκαταρκτική εξέταση λέει στο Χατζηκώστα για τον γιατρό που δεν τηρούσε τα μέτρα για τον περιορισμό της διάδοσης του κορωνοϊού. Τι προκαταρκτικές, τι ΕΔΕ, λίγη διαφορά έχει. Σημασία έχει ότι άνθρωποι που ορκίζονται να σώζουν ζωές πάνε χωρίς όπλα στον πόλεμο. Η λύση είναι μία και απλή. Δεν θέλεις κύριε γιατρέ ή νοσοκόμε να εμβολιαστείς; Απόλυτο δικαίωμα και ελευθερία σου. Επειδή όμως στα νοσοκομεία γίνεται αυτό τον καιρό πόλεμος, θα πας σπίτι σου με άδεια άνευ αποδοχών (μην πληρώνεσαι και τζάμπα κιόλας) και θα γυρίσεις όταν με το καλό περάσει η μπόρα. Το ελληνικό σύστημα υγείας είναι διαλυμένο για διάφορους λόγους. Συγκρίνετε χώρες με τον ίδιο αριθμό κρουσμάτων με την Ελλάδα και δείτε πόσους νεκρούς έχουν αυτές και πόσους εμείς…\nΤρεις νίκες μέσα σε 16 ημέρες με τον Παναθηναϊκό δεν είναι μικρό κατόρθωμα, έχει δίκιο ο Γιαννίκης ότι είναι σπουδαίο επίτευγμα. Ήταν δίκαιο και έγινε πράξη. Μπορεί να υπήρξε κίνητρο στους παίκτες με όλα αυτά που έγιναν με την αλλαγή έδρας, αλλά δεν ήταν αρκετό από μόνο του. Η αλήθεια είναι ότι ο ΠΑΣ Γιάννινα είναι καλύτερη ομάδα, πιο δεμένο σύνολο από τον Παναθηναϊκό. Αυτό κάπως διστάζουν να το αναφέρουν ορισμένοι συνάδελφοι. Ναι, ο ΠΑΣ Γιάννινα αδικείται από τη βαθμολογική του θέση και θα μπορούσε να είναι παραπάνω, όμως ταυτόχρονα ο Παναθηναϊκός δεν αξίζει να είναι μαζί με τον Αστέρα στην 5η θέση. Είναι πλασματική η θέση του. Ο Αλαφούζος έχει μικρύνει απίστευτα την ομάδα του σαν μέγεθος. Κι αν θέλουμε να είμαστε δίκαιοι ο Παναθηναϊκός έτυχε μεροληπτικής αντιμετώπισης πολλές φορές. Μια από αυτές ήταν όταν άλλαξαν οι ποινές για τη μη αδειοδότηση και αφαιρέθηκε η ποινή του υποβιβασμού. Να τα λέμε όλα, ο Παναθηναϊκός έπρεπε να είχε υποβιβαστεί τότε...\nΤο παιχνίδι του Σαββάτου ήταν μέτριο ποιοτικά, δεν είχε πολλές φάσεις. Ο ΠΑΣ κατάφερε να πετύχει ένα σχετικά γρήγορο γκολ, ενώ είχε ευκαιρίες και για άλλα. Στο δεύτερο ημίχρονο έκανε διαχείριση του σκορ. Έπαθε κι έμαθε ο ΠΑΣ, ας άργησε λίγο. Πλέον, όταν παίρνει προβάδισμα ξέρει και να κρατάει το σκορ. Ανύπαρκτος επιθετικά ο Παναθηναϊκός, όσες αλλαγές κι αν έκανε ο Μπόλονι. Σημαντικό ότι σκόραρε ο Μολδαβός για να πάρει λίγο τα πάνω του. Μετά τη μεταγραφή του Λέο ο Μιλιντσεάνου σίγουρα θα πάρει περισσότερο χρόνο συμμετοχής και αυτό το γκολ θα τον βοηθήσει ψυχολογικά. Ας το έβαλε και με το κακό του πόδι το αριστερό. Φανταστική εμφάνιση από τον Πίρσμαν, τι παιχταράς είναι αυτός ο Βέλγος! Για μένα το καλύτερο αριστερό μπακ του ΠΑΣ τουλάχιστον την τελευταία δεκαετία…\nΤο θετικό είναι ότι η ομάδα από τις αρχές Φλεβάρη και μετά δείχνει μια αξιοσημείωτη σοβαρότητα και σταθερότητα. Ο Γιαννίκης έχει γίνει πιο κυνικός και ρεαλιστής και οδηγεί εξαιρετικά την ομάδα από επιτυχία σε επιτυχία. Η ομάδα τον Γενάρη είχε σκαμπανεβάσματα και διακυμάνσεις στην απόδοσή της. Κέρδιζε την ΑΕΚ με 0-2 και μετά από τρεις μέρες έχανε από τον Ατρόμητο στα Γιάννινα. Αυτό έχει καταφέρει να το ισορροπήσει ο κόουτς και έχει βρει το κουμπί για να βελτιώσει συνολικά την ανασταλτική λειτουργία...\nΠολλά τα διθυραμβικά σχόλια και τα αποθεωτικά άρθρα για τον Αργύρη Γιαννίκη και το έργο του στον ΠΑΣ. Ακούγονται και γράφονται διάφορα για το ότι θα συνεχίσει αλλού την καριέρα του από το καλοκαίρι και μετά, είτε στην Ελλάδα είτε στο εξωτερικό. Πιστεύω ότι ο κόουτς δεν έχει αποφασίσει ακόμα και καλά κάνει καθώς έχει φιλοδοξίες. Είναι σημαντική προοπτική η συμμετοχή σε έναν τελικό. Για όσους το έχουν ξεχάσει ο ΠΑΣ διεκδικεί ακόμα ευρωπαϊκό εισιτήριο καθώς ο κυπελλούχος Ελλάδας θα παίξει στο Europa Conference League, τη νέα διοργάνωση της UEFA από τη νέα χρονιά. Άρα υπάρχει ακόμα ανοιχτή και η ευρωπαϊκή προοπτική. Επίσης, ο Γιαννίκης είναι μόλις 40 χρονών. Έχει αρκετά χρόνια προπονητικής καριέρας μπροστά του. Έχει την οξυδέρκεια να μην βιαστεί, να μην κάνει τα λάθη που έκαναν προηγούμενοι προπονητές όπως πχ ο Χριστόπουλος ή παίκτες του ΠΑΣ που βιάστηκαν να «εξαργυρώσουν» μια πρόσκαιρη επιτυχία…\nΣτα υπόλοιπα ματς της 25ης αγωνιστικής η Λάρισα νίκησε τον ΟΦΗ με 2-3 στο Ηράκλειο και έμεινε ζωντανή στο κυνήγι της παραμονής. Το σημερινό παιχνίδι των Λαρισαίων με τη Λαμία είναι πραγματικά μισή κατηγορία. Παρελθόν ο Γιαννιώτης Γιώργος Σίμος από τον ΟΦΗ και στη θέση του ο Νιόπλιας. Αναμενόμενο, τον είχαν βάλει από καιρό τον Νιόπλια να κάθεται στον πάγκο, θα γίνονταν αργά ή γρήγορα. Ο Παναιτωλικός κέρδισε τον αδιάφορο Βόλο με 1-0 και έφτασε στους 20, προσπερνώντας τον ΟΦΗ και τη Λαμία που έχασε 3-0 από τον Ολυμπιακό. Ήττα και για τον Απόλλωνα από την ΑΕΚ με 2-0.Αν ο Απόλλωνας δεν κερδίσει τον Παναιτωλικό την τελευταία αγωνιστική μπαίνει κι αυτός σε περιπέτειες. Μέχρι στιγμής, βλέπω ότι Βόλος και ΠΑΣ Γιάννινα θα είναι οι ρυθμιστές των play out…


Το Σπιράλ «επίθεση» στην δημοτική αρχή με αφορμή την κατάσταση στην οδό Γερμανού (Φωτο) – dete | Eιδήσεις | Πάτρα | Δυτική Ελλάδα\nΣάββατο, 28.05.2022, 10:42 πμ\n28 Μαΐου, 2022 10:42 πμ\nΗ δημοτική παράταξη Σπιράλ με σημερινή της ανακοίνωση κάνει νέα επίθεση στην δημοτική αρχή με αφορμή την κατάσταση που βρίσκεται μια από τις πιο ιστορικές οδού της πόλης, την οδό Γερμανού.\nH ανακοίνωση: «Περιοδεία στην Άνω Πόλη της Πάτρας, καθ’ όλο το μήκος της οδού Γερμανού, έκανε αντιπροσωπεία του σπιράλ το πρωί του περασμένου Σαββάτου. Με αφορμή τη διανομή της εφημερίδας τους, τα μέλη της δημοτικής παράταξης επισκέφτηκαν σπίτια και καταστήματα της οδού, συνομίλησαν με κατοίκους, εμπόρους, πελάτες, θαμώνες και περαστικούς και διαμόρφωσαν άποψη για τα δημοτικά τους αιτήματα.\nΠρόκειται για μια περιοχή με ιστορία και παράδοση, μόνο που τα ίχνη των λαμπερών εποχών του παρελθόντος της είναι κρυμμένα ανάμεσα σε πλήθος σημερινών στοιχείων που προδίδουν εγκατάλειψη και ασχήμια. Φθαρμένα ή ανύπαρκτα(!) πεζοδρόμια, επικίνδυνα κτίσματα, σημεία δύσκολης ή μηδενικής πρόσβασης, κακοτεχνίες, ακαθαρσίες, κυκλοφοριακή συμφόρηση, έργα αφημένα στη μέση. Την εικόνα συμπληρώνουν τα εγκαταλελειμμένα σπίτια, τα ξενοίκιαστα καταστήματα και τα παράνομα παρκαρισμένα οχήματα.\nΗ αντιπροσωπεία του σπιράλ έκανε αυτοψία και στα έργα ανάπλασης στην περιοχή του Παντοκράτορα. Ο Πέτρος Ψωμάς και οι συνεργάτες του έγιναν δέκτες παραπόνων για καθυστέρηση των έργων και για εργασίες “που γίνονται, ξηλώνονται και ξαναγίνονται”. Δεσμεύτηκαν να αναζητήσουν απαντήσεις στα ερωτήματά τους, όσον αφορά τα χρονοδιαγράμματα των εργασιών και για το αν οι επιβλέποντες του έργου έχουν δηλώσει ανησυχία.\nΗ συνολική εικόνα της οδού Γερμανού προκαλεί θλίψη. Το σπιράλ συγκέντρωσε διαμαρτυρίες, παρατηρήσεις και ιδέες, τις οποίες θα επεξεργαστεί και θα προωθήσει προς τον Δήμο Πατρέων και τις αρμόδιες υπηρεσίες. Προς το παρόν απευθύνει έκκληση προς τη δημοτική αρχή να μεριμνήσει τουλάχιστον για τα βασικά και αυτονόητα. Καθαριότητα, ασφάλεια, τάξη και σεβασμός είναι τα ελάχιστα που οι δημότες της περιοχής ζητούν και δικαιούνται.\nΤον επικεφαλής του σπιράλ συνόδευαν τα μέλη της Πολιτικής Γραμματείας, Ευαγγελία Βαβαρούτα και Άκια Σταμάτη και το μέλος της παράταξης, Σεραφείμ Μπαχράς. Η επικοινωνία με τους δημότες ήταν και αυτή τη φορά ιδιαίτερα εποικοδομητική. Οι περιοδείες του σπιράλ θα συνεχιστούν και σε άλλες γειτονιές και περιοχές του Δήμου Πατρέων».\nΔιαβάστε επίσης: Πάτρα: Ξεκίνησαν οι εργασίες επέκτασης για τον βιολογικό καθαρισμό, δείτε σε ποιες περιοχές θα συνδεθεί τους επόμενους μήνες


BLADDRARE κουτί με καπάκι, 35x50x15 cm | IKEA Κύπρος\nBLADDRARE κουτί με καπάκι, 35x50x15 cm\n100% πολυεστέρας (ελάχ. 90% ανακυκλωμένο) Εσωτερικό μέρος:\nΘέλουμε να έχουμε ένα καλό αντίκτυπο στον πλανήτη. Γι' αυτό θέλουμε μέχρι το 2030, όλα τα υλικά που χρησιμοποιούνται στα προϊόντα μας να είναι ανακυκλωμένα ή ανανεώσιμα και να τα προμηθευόμαστε με υπεύθυνο τρόπο. Χρησιμοποιώντας ανακυκλωμένο πολυεστέρα από πηγές όπως μπουκάλια PET σε αυτό το προϊόν, καταναλώνουμε λιγότερες νέες πρώτες ύλες και ελαττώνουμε το περιβαλλοντικό μας αποτύπωμα, ενώ δίνουμε δεύτερη ευκαιρία χρήσης στα ήδη υπάρχοντα υλικά. Χρησιμοποιώντας ανακυκλωμένο πολυεστέρα στο ύφασμα αυτού του προϊόντος, καταναλώνουμε λιγότερες φυσικές πρώτες ύλες και μειώνουμε τον αντίκτυπό μας στο περιβάλλον.\nΜπορείτε εύκολα να σύρετε έξω και να μετακινήσετε το κουτί με τις ειδικές λαβές του.Το ύφασμα είναι από ανακυκλωμένο πολυεστέρα. Χρησιμοποιώντας τα απόβλητα ως πρώτη ύλη ερχόμαστε πιο κοντά σε ένα πιο βιώσιμο μέλλον.


Μην Με Διαβάζετε! Καλοκαιρινές Απιστίες | AndriakiPress\nΤα Αντριώτικα… Την εικόνα σου βλέπω…\nΜπήκε το καλοκαίρι για καλά και κάποιες φιλικο-κοινωνικές υποχρεώσεις μας έκλεψαν από το αγαπημένο μας νησί και μας έφεραν στην Κάρπαθο. Δύο γάμοι και το τριήμερο πανηγύρι του Αγίου Παντελεήμονα γέμισαν για τα καλά τα μερόνυχτά μας αλλά και τα στομάχια μας. Αυτές τις μέρες έφαγα τόσο κρέας όσο δεν είχα φάει το τελευταίο εξάμηνο. Αυτό μεταφράζεται σε προσθήκη σχεδόν δύο κιλών. Όπως έλεγα σε κάποιον φίλο μου που με ρώταγε πώς περνώ εκεί; «Τι να σου πω! Είμαι σε νησί του Αιγαίου και μέσα σε μια εβδομάδα σχεδόν δεν έχω φάει ούτε ένα χταποδάκι, ούτε μια σαρδέλα. Δεν έχω πιει ούτε ένα ουζάκι, ούτε μια γουλιά ρακί. Δεν είναι κατάσταση αυτή. Μόνο Κρέας και Κρασί. Κραιπάλη σκέτη δηλαδή».\nΗ μεγάλη ευχάριστη έκπληξη ήταν σε ένα από τα προγαμιαία τραπεζώματα του ενός από τους δύο γάμους όπου σερβίρισαν μεταξύ των άλλων μεζέδων μια καταπληκτική φουρτάλια, τέτοια που όμοια της είχα καιρό να δοκιμάσω. Το λέω σε μια φίλη μας καλεσμένη επίσης από την Άνδρο: «Έλα να δεις και να δοκιμάσεις. Στον διπλανό μπουφέ έχουν μια φουρτάλια πεντανόστιμη. «Το ξέρω, μου λέει. Εγώ την εχω φτιάξει μαζί με άλλες πέντε! Όλη νύχτα τηγάνιζα πατάτες»!\nΌμως αυτά τα προγαμιαία γλέντια έχουν την γοητεία τους. Γιατί μαζί με τους μεζέδες υπάρχουν και τοπικά όργανα με μαντινάδες, όπου οι εκπρόσωποι της νύφης έρχονται στο σπίτι του γαμπρού για να τον πάρουν και να τον πάνε στην εκκλησία, εκθειάζοντας τα προσόντα της, ενώ από την αντίπερα όχθη υπάρχουν άλλοι οργανοπαίχτες που με άλλες μαντινάδες απαντούν αντίστοιχα. Όμως το μεγάλο γαμήλιο γλέντι γίνεται στο μέγαρο της εκκλησίας. Κάθε ενορία έχει μια μεγάλη αίθουσα, ενίοτε ολόκληρο κτίριο όπου γίνονται οι διάφορες εορταστικές εκδηλώσεις. Αυτό το κτίριο λέγεται μέγαρο και το μέγεθός του είναι ανάλογο με το μέγεθος και τον πλούτο της ενορίας. Εννοείται ότι σε μεγάλες εκδηλώσεις όπως στο γαμήλιο τραπέζι του δεύτερου γάμου όπου παντρευόταν η κόρη του δημάρχου της Καρπάθου και οι καλεσμένοι ξεπερνούσαν τις δύο χιλιάδες (!!), το τραπέζωμα στο μέγαρο γινόταν σε δόσεις που συνεχίστηκαν μετά τα μεσάνυχτα.\nΜετά από την εβδομάδα κραιπάλης περάσαμε απέναντι στην Νίσυρο, η οποία κρατά ανέπαφη την ομορφιά και την γαλήνη ενός σβησμένου ηφαιστείου. Για λίγες μέρες απολαμβάναμε κάθε πρωί την πανέμορφη θάλασσα του Αιγαίου πριν από το πρόγευμα και το βράδυ απολαμβάναμε τους θαλασσινούς μεζέδες μετά από το απογευματινό μπάνιο. Και γύρω μας αρμένιζαν δεκάδες σκαφάκια με πολύχρωμες σημαίες και πανιά που γιόρταζαν την τοπική ναυτική τους εβδομάδα.\nΚαι ύστερα, μετά από μια μικρή ανάπαυλα στην Αθήνα, πήγαμε επιτέλους και στην αγαπημένη μας Άνδρο. Όμως εκείνη, σαν γνήσια γυναίκα, μας το φύλαγε για τα ξενοπερπατήματά μας στα γειτονικά νησιά και θέλησε να μας εκδικηθεί. Έτσι έριξε ένα παλιό μπακιρένιο μύλο με τον οποίο πριν χρόνια αλέθαμε καφέ, πάνω στον αριστερό αντίχειρα της γυναίκας μου με αποτέλεσμα να τον κρατήσει στον νάρθηκα για κάμποσες μέρες. Και σε μένα, που με τόση δυσκολία κατάφερα να κλείσω ένα τραπέζι με φιλική συντροφιά στον πολυπόθητο χορό του Δεκαπενταύγουστου στον Ναυτικό Όμιλο για να θυμηθώ εκεί τα νεανικά μου γλέντια, με χειροτόνησε με την γνωστή γαστρεντερίτιδα εκείνων των ημερών με αποτέλεσμα να μείνω εκείνο το βράδυ εκτός χορού και για λίγες μέρες μακριά από την θάλασσα.\nΌμως η εκδίκηση της δεν κράτησε πολύ. Γρήγορα μας συγχώρησε και μας δέχτηκε στην υγρή αγκαλιά των θαλασσών της, στην Καμάρα, στον Ναυτικό Όμιλο και στο πανέμορφο Κυπρί. Μας χάρισε ατέλειωτες χαλαρωτικές απογευματινές ώρες ύπνου μαζί με ουζάκια, μεζεδάκια, παγωτάκια και άλλες λιχουδιές. Και μας πρόσφερε την μαγευτική θέα της Αυγουστιάτικης πανσελήνου από «τις Κατακαλαίοι», όπως τους λέγαμε παλιά.\nΆφησα το καλό για το τέλος. Να πω για τα καλλιτεχνικά και τα κουλτουριάρικα δρώμενα, για τις εκθέσεις, τα μουσεία, τα θέατρα που συναγωνιζόταν το ένα το άλλο στην ποικιλία, την πρωτοτυπία και την ποιότητα. Να μην ξέρεις που να πρωτοπας και τι να απολαύσεις. Να μην σου μένει χρόνος για να πας σε ένα χορό, σε ένα πανηγύρι, η σε κάποιο φιλικό «gathering», όπως το διατύπωσε μια λονδρέζα φίλη. Και ξαφνικά, από τη μια στιγμή στην άλλη, βρεθήκαμε από τον παράδεισο του νησιού στην κόλαση της Αθήνας. Ευτυχώς που υπάρχουν και μερικά Σαββατοκύριακα και το Superferry για να μην ξεχνιόμαστε.\nΚαλή αντάμωση και καλό μας Φθινόπωρο.\nΤα Αντριώτικα… Την εικόνα σου βλέπω… 05/12/2021


Φωτιές στον «Δικέφαλο του Βορρά»…ανάβει ο Μίγκελ Κορέια, αρχισυντάκτης της εφημερίδας A’ Bola – G-Point\nΦωτιές στο ρεπορτάζ του Δικέφαλου ανάβει με δηλώσεις του στο sportdog ο Μίγκελ Κορέια, αρχισυντάκτης της εφημερίδας A’ Bola, που γνωρίζει άριστα το ποδοσφαιρικό ρεπορτάζ. Επικοινωνήσαμε μαζί του λόγω των πολλών Πορτογάλων ποδοσφαιριστών που αγωνίζονται στην Ελλάδα και, προφανώς, η δική του πληροφόρηση είναι διαφορετική, πολύπλευρη και κατευθείαν από την πηγή.\nΗ κουβέντα μας, αρχικά, στάθηκε στο μέλλον του Σέρτζιο Ολιβέιρα στον Δικέφαλο, δεδομένου ότι ο άσος της Πόρτο έχει μαγέψει τους πάντες στη Θεσσαλονίκη με τις ικανότητές του και την παρουσία του στα παιχνίδια των πρωταθλητών. Η συμφωνία που είχαν κάνει τον περασμένο Γενάρη οι άνθρωποι του Δικέφαλου με τους αντίστοιχους της Πόρτο, αφορούσε τον δανεισμό του για έξι μήνες και οψιόν 12 εκατ. ευρώ για την απόκτησή του.\nΠοσό που είναι τεράστιο για τα ελληνικά δεδομένα, ακόμα και για τον ΠΑΟΚ του Ιβάν Σαββίδη, που έχει πάρα πολλές πιθανότητες για να βρεθεί στους ομίλους του Τσάμπιονς Λιγκ. Οι Θεσσαλονικείς σκοπεύουν να επιδιώξουν τη μείωση αυτού του ποσού για να διατηρήσουν στο ρόστερ τους τον Ολιβέιρα, αλλά φαίνεται ότι η αλήθεια βρίσκεται αλλού.\n«Θα επιστρέψει στην Πόρτο και θα είναι βασικός»\n«Πιστεύω ότι ο Ολιβέιρα θα επιστρέψει στην Πόρτο. Ο Έκτορ Ερέρα είναι πολύ πιθανό να πωληθεί στην Ατλέτικο Μαδρίτης και η ομάδα θα χρειαστεί ενίσχυση στα χαφ. Με δεδομένο, μάλιστα, ότι ο Σέρτζιο Κονσεϊσάο είναι θαυμαστής του Ολιβέιρα, θεωρώ ότι την επόμενη χρονιά όχι μόνο θα αγωνίζεται στην Πόρτο, αλλά και έχει και φανέλα βασικού«, σχολίασε στις δηλώσεις του ο Πορτογάλος συνάδελφος, δήλωση που όπως είναι εύκολα κατανοητό δεν θα αρέσει σε κανέναν στη Θεσσαλονίκη.\nΓιατί η αλήθεια είναι ότι η ποιότητα του Ολιβέιρα τον κάνει να ξεχωρίζει μέσα στο γήπεδο, έχει στοιχεία που δεν συναντάμε σε άλλον χαφ του Δικέφαλου και, σε κάθε περίπτωση, απέδειξε ότι μπορεί να βοηθήσει τον σύλλογο στις προκλήσεις της νέας αγωνιστικής περιόδου.\na'bolaG-Point.grSpecial Sports NewsΟλιβειραΠΑΟΚΠορτο


2MP Full HD 1080P WIFI Digital 1000x Μικροσκόπιο Μεγεθυντικός φακός για iPhone ios Android iPad Built-i Κριτικές - Banggood Ελληνικά Online Shopping\nΤο αγόρασα για να δω το φυτό μου με τους κάκτους. Θέλω να επιβεβαιώσω την παρουσία μυκήτων ή παρασίτων στην επιφάνειά τους. Μπορώ να το εγκαταστήσω κάτω από το Ανδροειδές και τα παράθυρα 10 επίσης (κάτω από τα παράθυρα μόνο με σύρμα). Είναι πολύ απλό στη χρήση. Μπορείς να πάρεις φωτογραφίες και βίντεο. Προτείνω να χρησιμοποιήσουμε την παρένθεση για να έχουμε καλύτερη εστίαση... Προσθέτω μερικές φωτογραφίες στο λεπτό και στο μέγιστο μέγεθος\nΠολύ χρήσιμο για μακροφωτογραφία στο σπίτι και στο πεδίο


Γερμανία: Νέοι κανονισμοί για την είσοδο στη χώρα -Τι ισχύει για τους Έλληνες - Aftodioikisi.gr\n12 Μαΐου 2021 - 19:52\nΝέος οδικός χάρτης ισχύει από σήμερα, Τετάρτη (12.05.2021) στη Γερμανία. Χωρίς την υποχρέωση παραμονής σε προληπτική καραντίνα θα μπορούν στο εξής να ταξιδεύουν στη χώρα όσοι προέρχονται από «περιοχές κινδύνου».\nΕιδικότερα, η είσοδος στη Γερμανία επιτρέπεται πλέον σε όλους όσοι έχουν, είτε πιστοποιητικό εμβολιασμού κατά του κορονοϊού, είτε απόδειξη ότι έχουν αναρρώσει από τη νόσο, είτε είναι σε θέση να παρουσιάσουν αρνητικό τεστ το αργότερο 48 ώρες μετά την άφιξή τους.\nΌπως αποφάσισε σήμερα, Τετάρτη (12.05.2021) η κυβέρνηση Μέρκελ, αυστηρότεροι κανόνες εξακολουθούν ωστόσο να ισχύουν για όσους προέρχονται από περιοχή η οποία χαρακτηρίζεται ως «υψηλού αριθμού κρουσμάτων» ή από περιοχή «παραλλαγών» του βασικού στελέχους του κορονοϊού.\nΚορωνοϊός – Γερμανία: Οι μεν και οι ΔΕΝ…\nΓια τους πρώτους εξακολουθεί να ισχύει επιπλέον η υποχρέωση για παραμονή σε δεκαήμερη καραντίνα, ενώ εάν δεν έχουν εμβολιαστεί κατά του Covid19 ή αναρρώσει από τη νόσο, θα πρέπει να παρουσιάσουν αρνητικό τεστ πριν από την επιβίβασή τους. Πέντε μέρες μετά την άφιξή τους στην Γερμανία, μπορούν ωστόσο να υποβληθούν σε τεστ και, εφόσον είναι αρνητικό, να απαλλαγούν από την περαιτέρω υποχρέωση της καραντίνας.\nΚορωνοϊός – Γερμανία: Τι ισχύει από Ελλάδα και Κύπρο\nΌλες οι κατηγορίες καταγράφονται από το Ινστιτούτο «Ρόμπερτ Κοχ» και αναρτώνται καθημερινά στην ιστοσελίδα του (www.rki.de). Ενδεικτικά, στις περιοχές «υψηλού αριθμού κρουσμάτων» περιλαμβάνονται αυτή τη στιγμή η Γαλλία, η Ολλανδία, η Κροατία, η Τουρκία και η Κύπρος, ενώ στις περιοχές «παραλλαγών» ανήκουν η Βραζιλία, η Ινδία και η Νότια Αφρική. Από τις περιοχές «κινδύνου» αφαιρέθηκαν πρόσφατα η Αλβανία και η Μάλτα, καθώς και περιοχές της Νορβηγίας, της Φινλανδίας και της Πορτογαλίας, αλλά και οι Παρθένες Νήσοι οι Νήσοι Φώκλαντ του Ηνωμένου Βασιλείου.\nΗ γερμανική κυβέρνηση διευκρίνισε ακόμη ότι «εμβολιασμένος» θεωρείται κάποιος, ο οποίος έχει εμβολιαστεί με ένα από τα αδειοδοτημένα από τον ΕΜΑ εμβόλια (BioNTech/Pfizer, AstraZeneca, Moderna, Johnson&Johnson) και το πιστοποιητικό πρέπει να είναι γραμμένο στα γερμανικά, τα αγγλικά, τα γαλλικά, τα ισπανικά ή τα ιταλικά. Ο εμβολιασμός πρέπει να έχει ολοκληρωθεί πριν από τουλάχιστον 14 ημέρες, ενώ οι αποθεραπευθέντες πρέπει να μπορούν να αποδείξουν ότι έχουν περάσει 28 ημέρες έως έξι μήνες από θετικό τεστ.\nΚΟΙΝΩΝΙΑ, ΓΕΡΜΑΝΙΑ, ΕΛΛΗΝΕΣ


Μακελειό με τουλάχιστον 9 νεκρούς – Επίθεση Ταλιμπάν σε πανεπιστήμιο της Πεσάβαρ – 24ωρο\nΜακελειό με τουλάχιστον 9 νεκρούς – Επίθεση Ταλιμπάν σε πανεπιστήμιο της Πεσάβαρ\nΈνοπλοι Πακιστανοί Ταλιμπάν ντυμένοι με μπούρκες εισέβαλαν στον χώρο του γεοπονικού πανεπιστημίου της Πεσάβαρ, σκοτώνοντας τουλάχιστον εννέα ανθρώπους. Τραυματίστηκαν 35 άνθρωποι στην επίθεση.\nΟι Ταλιμπάν αντάλλαξαν πυροβολισμούς με τις δυνάμεις ασφαλείας. Είχαν φτάσει στο σημείο περίπου δύο ώρες αφού ξεκίνησε η επίθεση. Αυτό επεσήμανε ο διοικητής της πόλης Ταχίρ Χαν που βρίσκεται στο βορειοδυτικό Πακιστάν.\n«Μέλη των ειδικών δυνάμεων του στρατού και της αστυνομίας έχουν αποκλείσει τον χώρο του πανεπιστημίου». Σημείωσε επίσης πως «μια έκρηξη ακούστηκε από το πανεπιστήμιο».\nΟι Πακιστανοί Ταλιμπάν ανέλαβαν την ευθύνη για την επίθεση. Μέσω του εκπροσώπου τους Μοχαμάντ Χορασάνι τόνισαν ότι στοχοθέτησαν ένα καταφύγιο της στρατιωτικής υπηρεσίας Πληροφοριών.\nΟι Ταλιμπάν μπήκαν στο πανεπιστήμιο με μπούρκα\nΟι ένοπλοι Ταλιμπάν έφτασαν στο πανεπιστήμιο με ένα τρίκυκλο και φορώντας μπούρκα. Μια ενδυμασία που φορούν πολλές γυναίκες στην περιοχή, εξήγησε ο Χαν. Πυροβόλησαν και τραυμάτισαν έναν φρουρό προτού εισέλθουν στον χώρο του πανεπιστημίου.\nΈνας από τους τραυματίες φοιτητές, ο Αχτεσάν ουλ Χακ δήλωσε ότι στην εστία του πανεπιστημίου διαμένουν κανονικά σχεδόν 400 φοιτητές. Όμως οι περισσότεροι είχαν πάει στα σπίτια τους με την ευκαιρία γιορτής το Σαββατοκύριακο και είχαν μείνει μόλις 120.\nΟ Σεχζάντ Άκμπαρ, επικεφαλής του νοσοκομείου Χαγιαταμπάντ, δήλωσε ότι έξι άνθρωποι που είχαν διακομιστεί εκεί υπέκυψαν στα τραύματά τους ενώ ακόμη 18 λαμβάνουν θεραπεία. Ακόμη τρεις άνθρωποι πέθαναν στο πανεπιστημιακό νοσοκομείο Χιμπέρ, όπου βρίσκονται ακόμη 17 τραυματίες.\nΤον Δεκέμβριο του 2014 οι Πακιστανοί Ταλιμπάν σκότωσαν 134 παιδιά σε σχολείο του στρατού στην Πεσάβαρ, μια από τις πιο αιματηρές επιθέσεις στην ιστορία της χώρας.